open-index/open-wikipedia-markdown huggingface dataset:
ญาจาง

**ญาจาง** (, ) เป็นเมืองท่องเที่ยวทางทะเล อยู่ในจังหวัดคั้ญฮหว่า ประเทศเวียดนาม มีชายหาดและทะเลที่เหมาะแก่การดำน้ำ ชื่อญาจาง คนมักอ่านเป็น นาตรัง หรือ หน่าตรัง เพราะเข้าใจว่าอักษรที่เขียนเป็นภาษาอังกฤษ แต่ที่จริงเป็นภาษาเวียดนาม

ในอดีตเมืองนี้เป็นที่รู้จักกันในชื่อ เกาธาระ (Kauthara) ภายใต้การปกครองของอาณาจักรจามปา เป็นที่ตั้งของปราสาทโพนครที่มีชื่อเสียง ญาจางเป็นเมืองชายฝั่งทะเล เป็นสถานที่ตั้งของสถาบันสมุทรศาสตร์ญาจาง ซึ่งเป็นศูนย์วิทยาศาสตร์ทางทะเลของประเทศ พื้นที่คุ้มครองทางทะเลห่อนมุน (Khu bảo tồn biển Hòn Mun) ขนาดประมาณ 160 กม.2 เป็น 1 ใน 4 พื้นที่คุ้มครองทางทะเลแห่งแรกของโลกที่ IUCN ให้การรับรอง

## ภูมิศาสตร์
เมืองญาจางมีพื้นที่ปริมณฑลขนาด 251 ตารางกิโลเมตร (97 ตารางไมล์) มีประชากรประมาณ 500,000 คน เขตแดนติดกับเมืองนิญฮหว่าทางทิศเหนือ, เมืองกามซัญทางตอนใต้, อำเภอเดียนคั้ญทางทิศตะวันตก และทะเลตะวันออกทางทิศตะวันออก เมืองนี้ตั้งอยู่บนอ่าวญาจางที่สวยงาม ล้อมรอบทั้งสามด้านด้วยภูเขา และมีเกาะขนาดใหญ่และอีก 4 เกาะเล็ก ๆ ในมหาสมุทรตรงหน้าพื้นที่หลักของเมือง ซึ่งช่วยป้องกันพายุใหญ่ไม่ให้เข้ามาทำลายเมือง 

ภูมิประเทศของญาจางค่อนข้างซับซ้อน มีความสูงตั้งแต่ 0 ถึง 900 เมตรจากระดับน้ำทะเล แบ่งออกเป็น 3 พื้นที่ มีที่ราบชายฝั่งและชายฝั่งของแม่น้ำก๊าย ประมาณ 81.3 กม.2 คิดเป็น 32.33% ของพื้นที่เมืองทั้งหมด เขตเชื่อมต่อและเนินเขาเตี้ย ๆ ที่มีความลาดชันตั้งแต่ 3° ถึง 15° ส่วนใหญ่ตั้งอยู่ทางตะวันตกและตะวันออกเฉียงใต้หรือบนเกาะเล็ก ๆ คิดเป็น 36.24% ของพื้นที่ พื้นที่ภูเขาที่มีภูมิประเทศสูงชันมากกว่า 15° กระจายอยู่ทางทิศเหนือ และที่จุดสิ้นสุดของเมืองบนเกาะเจ (Hon Tre) ทางทิศใต้ คิดเป็น 31.43% ของพื้นที่เมือง

### ภูมิอากาศ
ญาจางมีภูมิอากาศแบบทุ่งหญ้าสะวันนา (การแบ่งเขตภูมิอากาศแบบเคิพเพิน: *Aw*) ซึ่งได้รับอิทธิพลจากภูมิอากาศแบบอบอุ่นชื้นภาคพื้นสมุทร สภาพอากาศของญาจางค่อนข้างเย็นอุณหภูมิเฉลี่ยทั้งปีอยู่ที่ 26.3&thinsp;⁰C มีฤดูแล้งที่ยาวนานตั้งแต่เดือนมกราคมถึงเดือนสิงหาคม มีฤดูหนาวที่อากาศหนาวน้อย ฤดูฝนเริ่มตั้งแต่เดือนกันยายนและสิ้นสุดในเดือนธันวาคม ปริมาณน้ำฝนคิดเป็นเกือบ 80% ของปริมาณน้ำฝนรายปี (1,025 มม.) จากอิทธิพลของลมมรสุมตะวันออกเฉียงเหนือ และในช่วงฤดูฝนอาจมีฝนหนักมากจากพายุไต้ฝุ่น แม้ว่าเมืองจะมีภูมิประเทศที่ป้องกันลมรุนแรง มีประมาณ 10 ถึง 20% ที่ฤดูฝนเริ่มตั้งแต่เดือนกรกฎาคมหรือสิงหาคม และสิ้นสุดในช่วงต้นเดือนพฤศจิกายน เมื่อเทียบกับจังหวัดชายฝั่งตอนกลางตอนใต้ ญาจางเป็นภูมิภาคที่มีสภาพอากาศที่เอื้ออำนวย การแบ่งฤดูกาลที่ค่อนข้างชัดเจน (ฤดูฝนและฤดูแล้ง) และผลกระทบจากพายุน้อยกว่า ทำให้มีนักท่องเที่ยวเกือบตลอดทั้งปี 

## ประวัติศาสตร์
บริเวณเมืองเคยเป็นส่วนของอาณาจักรจามปา ซึ่งมีหลักฐานเป็นปราสาทหินแบบจามที่หลงเหลืออยู่

## เศรษฐกิจ
thumb|right|ญาจาง
เป็นเมืองที่มีรายได้หลักจากการท่องเที่ยว มีสถานพักตากอากาศที่ติดอันดับ 1 ใน 12 สถานพักตากอากาศริมหาดที่หรูที่สุดในโลก

## การคมนาคม
ญาจางมีท่าอากาศยานกามซัญ (Cam Ranh) ซึ่งจะยกระดับเป็นท่าอากาศยานนานาชาติ และสถานีรถไฟญาจาง ซึ่งเป็นสถานีบนเส้นทางรถไฟระหว่างนครโฮจิมินห์กับกรุงฮานอย

left|thumb|1115px|ภาพพาโนรามาของทางตอนใต้ของเมือง

## เมืองพี่น้อง
*  ท้ายเงวียน, เวียดนาม
*  โกตากีนาบาลู, มาเลเซีย
*  ด่งนาย, เวียดนาม

## อ้างอิง

## แหล่งข้อมูลอื่น
* 
* 

หมวดหมู่:นครในประเทศเวียดนาม
หมวดหมู่:จังหวัดคั้ญฮหว่า
ฟ้ารุ่ง ยุติธรรม

**ฟ้ารุ่ง ยุติธรรม**  (เกิดวันที่ 6 เมษายน พ.ศ. 2530) มิสไทยแลนด์ยูนิเวิร์ส 2550 ฟ้ารุ่งมีความสามารถในการเล่นเปียโนและเคยเป็นครูสอนเปียโนที่ รร.ดนตรีสยามกลการ ฟ้ารุ่งได้เล่นละคร เดินแบบ ถ่ายแบบ เป็นผู้ประกาศข่าวบันเทิง ทางช่อง 11 

ปัจจุบันเปิดโรงเรียนสอนบุคลิกภาพ FPD Trainingและได้ทำธุรกิจโมเดลลิ่ง เอวันโมเดลส์ และบริษัทผลิตภาพโฆษณา INTERPLAY PRODUCTIONS ร่วมกับ Andrian Zahariev แฟนหนุ่มนักธุรกิจลูกครึ่งบัลแกเรีย-รัสเซีย

## ประวัติ
ฟ้ารุ่ง ยุติธรรม เกิดเมื่อวันที่ 6 เมษายน พ.ศ. 2530 ศึกษาระดับ มัธยมตอนต้นที่โรงเรียนปทุมวิไล มัธยมตอนปลายที่โรงเรียนคณะราษฎร์บำรุงปทุมธานี ระดับปริญญาตรี ที่คณะศิลปศาสตร์ เอกภาษาอังกฤษเพื่อการสื่อสารสากล มหาวิทยาลัยเทคโนโลยีราชมงคลธัญบุรี ระดับปริญญาโท คณะบริหารธุรกิจ สาขาการจัดการทั่วไป มหาวิทยาลัยเทคโนโลยีราชมงคลธัญบุรี และกำลังศึกษาปริญญาเอก คณะรัฐศาสตร์  มหาวิทยาลัยนอร์ทกรุงเทพ หลักสูตรพัฒนาสัมพันธ์ผู้บริหารทหารเรือ รุ่นที่ 10

ฟ้ารุ่งเข้าประกวด มิสทีนไทยแลนด์ ปี พ.ศ. 2546 ช่วงอยู่ประมาณ ม.4 ผ่านเข้ารอบ 12 คนสุดท้าย เข้าประกวดและได้ตำแหน่ง มิสยูลีก ปี พ.ศ. 2548 ตอนเรียนมหาวิทยาลัยปี 1 จากนั้นเข้าประกวดมิสไทยแลนด์ยูนิเวิร์ส ปี พ.ศ. 2550 สามารถคว้ามงกุฎมาครองได้ และเข้าประกวดนางงามจักรวาล 2007 ณ ประเทศเม็กซิโก ได้เข้ารอบ 15 คนสุดท้าย

ฟ้ารุ่งมีผลงานละครเรื่อง *[[เสาร์ 5]]* ทางช่อง 7  กำกับโดยฉลอง ภักดีวิจิตร ทั้งยังได้รับรางวัลท็อปอวอร์ด สาขาดาวรุ่งหญิงยอดเยี่ยม และเป็นผู้ประกาศข่าวบันเทิงช่องเอ็นบีที

## ผลงานละคร
* ละครออกอากาศทางช่อง 7

## รางวัลที่ได้รับ
* มิสยูลีกปี 2005
* มิสไทยแลนด์ยูนิเวิร์ส 2550
* ผ่านเข้ารอบ 15 คนสุดท้ายในการประกวดมิสยูนิเวิร์ส 2007

## อ้างอิง

หมวดหมู่:ผู้ชนะการประกวดมิสยูนิเวิร์สไทยแลนด์
หมวดหมู่:บุคคลจากคณะบริหารธุรกิจ มหาวิทยาลัยเทคโนโลยีราชมงคลธัญบุรี
หมวดหมู่:บุคคลจากจังหวัดปทุมธานี‎‎
หมวดหมู่:นักแสดงหญิงชาวไทย
หมวดหมู่:นางงามไทย
พระเจ้ามโหตรประเทศ

**พระเจ้ามโหตรประเทศ** (, พระนามเดิม **เจ้ามหาวงส์**) เป็นเจ้าผู้ครองนครเชียงใหม่ องค์ที่ 5 แห่งราชวงศ์ทิพย์จักร ทรงครองราชย์ในระหว่างปี พ.ศ. 2390 ถึงปี พ.ศ. 2397 และทรงเป็นเจ้าผู้ครองนครที่ได้รับพระกรุณาโปรดเกล้าฯ สถาปนาเลื่อนพระเกียรติยศขึ้นเป็น** "พระเจ้าประเทศราช" **องค์ที่ 4 (16 พฤษภาคม พ.ศ. 2397 - 14 พฤศจิกายน พ.ศ. 2397) ในรัชสมัยพระบาทสมเด็จพระจอมเกล้าเจ้าอยู่หัว รัชกาลที่ 4

## พระประวัติ

พระเจ้ามโหตรประเทศมีพระนามเดิมว่า **เจ้ามหาวงส์** หรือ**เจ้าขนานมหาวงส์** และอีกสองพระนามที่เรียกกันคือ เจ้าฟ้า และเจ้าบุญทา เป็นราชโอรสในพระยาธรรมลังกา เจ้าผู้ครองนครเชียงใหม่องค์ที่ 2 กับพระนางฟองสมุทรราชเทวี

ปี พ.ศ. 2369 พระบาทสมเด็จพระนั่งเกล้าเจ้าอยู่หัวทรงตั้งพระยาอุปราชพุทธวงศ์เป็นพระยาเชียงใหม่ และตั้งเจ้าขนานมหาวงส์เป็น*พระยาอุปราชเมืองเชียงใหม่*แทน หลังจากพระยาเชียงใหม่พุทธวงศ์ถึงแก่อสัญกรรมเมื่อเดือนมิถุนายน พ.ศ. 2389 พระยาอุปราชมหาวงศ์และเจ้าพิมพิสารแห่งนครเชียงใหม่ได้นำช้างพลายสีประหลาดลงไปถวายพระบาทสมเด็จพระนั่งเกล้าเจ้าอยู่หัว ครั้งนั้นได้ทรงพระกรุณาโปรดเกล้าฯ ให้ตั้งพระยาอุปราชมหาวงศ์เป็น*พระยาเชียงใหม่* และแต่งตั้งเจ้าพิมพิสารเป็นพระยาอุปราชเมืองเชียงใหม่

ในปีพ.ศ. 2396 พระบาทสมเด็จพระจอมเกล้าเจ้าอยู่หัวทรงพระกรุณาโปรดฯ ให้พระยาสีหราชฤทธิไกรเชิญพระสุพรรณบัฏกับเครื่องสูงมาพระราชทานถวายพระยาเชียงใหม่มหาวงศ์และโปรดเกล้าฯ สถาปนาขึ้นเป็น *พระเจ้ามโหตรประเทศราชาธิบดี นพิสีมหานคราธิฐาน ภูบาลบพิตร สถิตในอุตมชิยางคราชวงศ์ เจ้านครเชียงใหม่* ในขณะนั้นยังประชวรอยู่ ครั้นได้เป็นพระเจ้าเชียงใหม่ได้ 5 เดือน 28 วัน ถึงวันเดือนยี่เหนือ แรม 9 ค่ำ ปีจุลศักราช 1216 (ตรงกับวันที่ 14 พฤศจิกายน พ.ศ. 2397) พระโรคกำเริบมากขึ้น พระเจ้ามโหตรประเทศฯ สละราชสมบัติ

## พระราชตระกูล
### เจ้าพี่น้อง
พระเจ้ามโหตรประเทศ เป็นพระราชบุตรองค์แรก และมีพระอนุชาคือ เจ้ามหาพรหม ซึ่งต่อมาได้เป็นเจ้าราชวงค์

## พระโอรส-ธิดา
พระเจ้ามโหตรประเทศ อภิเษกสมรสกับเจ้าพิมพา  อยู่ในราชตระกูลเจ้าเจ็ดตน มีพระนามตามลำดับ ดังนี้
* **[[เจ้ามหาวงส์]]** หรือเจ้าน้อยมหาวงษ์ เจ้า หลวงเมืองฝาง 
* **[[เจ้าคำตั๋น]]** ต่อมาเป็นเจ้าราชวงค์ เมืองฝาง

## ฐานันดรศักดิ์
* ประสูติ - พ.ศ. 2347เจ้ามหาวงศ์
* พ.ศ. 2369 - 2389 พระยาอุปราชเมืองเชียงใหม่
* พ.ศ. 2389 - 2396 พระยาเชียงใหม่
* พ.ศ. 2396 - 2397 พระเจ้าเชียงใหม่

## พงศาวลี



## อ้างอิง
;เชิงอรรถ

;บรรณานุกรม

* 
* 
*  [พิมพ์เป็นอนุสรณ์ในงานพระราชทานเพลิงศพ พระพิจิตรโอสถ (รอด สุตันตานนท์)]
* 
* 

5
หมวดหมู่:ราชวงศ์ทิพย์จักร
หมวดหมู่:ราชโอรสในเจ้าผู้ครองนครฝ่ายเหนือ
หมวดหมู่:สกุล ณ เชียงใหม่
หมวดหมู่:บุคคลในประวัติศาสตร์กรุงรัตนโกสินทร์
หมวดหมู่:พระเจ้าประเทศราช
พฤหัสบดี

**พฤหัสบดี** อาจหมายถึง

* วันพฤหัสบดี - วันที่ 5 ในสัปดาห์
* ดาวพฤหัสบดี - ดาวเคราะห์ลำดับที่ 5 ในระบบสุริยะ
* พระพฤหัสบดี - เทวดานพเคราะห์องค์หนึ่ง
ปียัซซาเดย์มีราโกลี

**ปียัซซาเดย์มีราโกลี** ( "จัตุรัสอัศจรรย์") หรือชื่อเรียกในอดีตคือ **ปียัซซาเดลดูโอโม** () คือลานหน้าอาสนวิหารปิซา ล้อมรอบด้วยกำแพง ประกอบไปด้วยสิ่งก่อสร้างหลัก 4 อย่าง ได้แก่ อาสนวิหารปิซา (Duomo) หอเอน (Torre) หอศีลจุ่ม (Baptistery) และสุสาน (Camposanto) ในปีค.ศ. 1987 จัตุรัสแห่งนี้ได้รับการขึ้นทะเทียนเป็นมรดกโลกโดยยูเนสโก

## ดูเพิ่ม
* หอเอนเมืองปิซา

หมวดหมู่:เจ็ดสิ่งมหัศจรรย์ของโลก
หมวดหมู่:แหล่งมรดกโลกทางวัฒนธรรม
หมวดหมู่:แหล่งมรดกโลกในประเทศอิตาลี
Streaming SIMD Extensions

**Streaming SIMD Extensions** (SSE) หรือชื่อเดิมคือ **Intel Streaming SIMD Extensions** (ISSE) เป็นชุดของคำสั่งเครื่องแบบ SIMD (Single Instruction, Multiple Data) ซึ่งเป็นส่วนขยายสถาปัตยกรรม x86 ที่ออกแบบโดยบริษัทอินเทล เริ่มใช้ครั้งแรกในเพนเทียม III เมื่อปี ค.ศ. 1999 โดยเป็นคู่แข่งของเทคโนโลยี 3DNow! ของบริษัทเอเอ็มดี ประกอบด้วยชุดคำสั่งจำนวน 70 คำสั่ง

ชื่อในการพัฒนาของ SSE คือ **KNI** ย่อมาจาก Katmai New Instructions (Katmai เป็นรหัสของเพนเทียม III) ในภายหลังบริษัท AMD ได้นำชุดคำสั่ง SSE ไปใช้ในซีพียูตั้งแต่รุ่น Athlon XP และ Duron เป็นต้นมา

ก่อนหน้าที่จะมี SSE ทางอินเทลได้คิดค้นชุดคำสั่งแบบ SIMD สำหรับสถาปัตยกรรม IA-32 ในชื่อว่า MMX ซึ่งมีปัญหา 2 ประการ คือ ใช้เรจิสเตอร์สำหรับคำนวณทศนิยม (Floating point) ตัวเดียวกับของซีพียู ทำให้ซีพียูไม่สามารถประมวลผลทศนิยมพร้อมกับ MMX ได้ และ MMX สามารถทำงานได้กับจำนวนเต็ม (integer) เท่านั้น

SSE แก้ปัญหาโดยการเพิ่มเรจิสเตอร์ขนาด 128 บิตเข้าไปอีก 8 ตัว ในตำแหน่ง XMM0-XMM7 ในช่วงหลังเมื่อทั้ง AMD และอินเทลปรับขนาดสถาปัตยกรรมเป็น 64 บิต ก็ได้เพิ่มเรจิสเตอร์เข้าไปอีก 8 ตัว (XMM8-XMM15) และยังมีเรจิสเตอร์ควบคุมขนาด 32 บิตอีก 1 ตัวชื่อ MXCSR

ภายหลังอินเทลได้ปรับปรุงรุ่นของ SSE เป็น  SSE2, SSE3, SSSE3 และ SSE4 ทั้งนี้ การสนับสนุนนการคำนวณเลขทศนิยม ทำให้สามารถรองรับแอปพลิเคชันได้มากกว่า MMX และกลายเป็นที่นิยมมากขึ้น รวมทั้งการเพิ่มคำสั่งดำเนินการกับจำนวนเต็มใน SSE2 ยิ่งทำให้ MMX บางส่วนกลายเป็นส่วนเกิน แต่อย่างไรก็ดี ในบางสถานการณ์อาจเพิ่มประสิทธิภาพการทำงานได้โดยใช้ MMX และ SSE ในแบบคู่ขนานกันก็ได้

## รุ่นปรับปรุง
* **SSE2** ใช้ครั้งแรกกับ เพนเทียม 4 โดยเป็นการปรับปรุง SSE เดิม เพิ่มชุดคำสั่งทางคณิตศาสตร์สำหรับเลขทศนิยมขนาด 64 บิต (Double-precision)
* **SSE3** หรือชื่อในการพัฒนา Prescott New Instructions (PNI) เป็นการปรับปรุง SSE2 ด้วยการเพิ่มชุดคำสั่งเกี่ยวกับ Digital Signal Processing และการจัดการ Thread บางส่วน  เริ่มใช้ใน เพนเทียม 4 รหัส Prescott 
* **SSSE3** (Supplemental Streaming SIMD Extension 3) เป็นการปรับปรุงเพิ่มเติมจาก SSE2 ด้วยการเพิ่มอีก 16 ชุดคำสั่ง รวมเป็น 32 ชุดคำสั่ง เริ่มใช้ในซีพียูตระกูล Core 2 ภายใต้ชื่อในการพัฒนาว่า Tejas New Instructions (TNI) หรือ Merom New Instructions (MNI) ซึ่งทำให้เคยมีการสับสนว่าเป็น SSE4 มาแล้ว
* **SSE4** เป็นการปรับปรุง SSE ครั้งใหญ่ โดยจะมีชุดคำสั่งที่เพิ่มเข้ามาเพื่อเพิ่มประสิทธิภาพในการทำงานที่เกี่ยวข้องทางด้านกราฟิก ไม่ว่าจะเป็นการถอดรหัสไฟล์ VDO การประมวลผลภาพ 3 มิติ รวมไปถึงการเล่นเกม ชุดคำสั่ง SSE4 มีการแบ่งเป็น 2 เวอร์ชันคือ SSE4.1 และ SSE4.2 โดย SSE4.1 มีมาบนซีพียูตระกูล Core 2 สถาปัตยกรรม Penryn กับชุดคำสั่งทั้งหมดจำนวน 47 คำสั่งที่เพิ่มเข้ามา ส่วน SSE4.2 นั้นจะมีการเพิ่มอีก 7 ชุดคำสั่ง เริ่มใช้ในซีพียูตระกูล Core i7 สถาปัตยกรรม  Nehalem 

หมวดหมู่:ชุดคำสั่งแบบ X86
การวิเคราะห์

**การวิเคราะห์** เป็นกระบวนการย่อยหัวข้อที่ซับซ้อนหรือมีมากมาย ให้เป็นส่วนที่ย่อยลงเพื่อจะสามารถเข้าใจประเด็นดังกล่าวได้ดียิ่งขึ้น วิธีนี้เคยประยุกต์ใช้ในการศึกษาคณิตศาสตร์และตรรกศาสตร์ตั้งแต่ยุคก่อนอาริสโตเติล

## อ้างอิง


หมวดหมู่:วิธีการวิจัย
หมวดหมู่:การคิดวิเคราะห์
หมวดหมู่:ภววิทยา
มนุษย์หินฟลิ้นต์สโตนส์

**มนุษย์หินฟลิ้นต์สโตนส์** () เป็นการ์ตูนอเมริกัน สร้างโดย ฮันนา-บาร์เบอราโปรดักชัน  เรื่องราวของครอบครัวยุคหินในจินตนาการที่มีการผสมผสานวัตถุและวิถีชีวิตสมัยปัจจุบันลงไป เช่นการใช้รถแบบวิ่งเอง การเลี้ยงไดโนเสาร์แทนสุนัข ชื่อสกุลของตัวละครเอกในเรื่อง (ฟลิ้นต์สโตนส์) แปลว่า หินเหล็กไฟ ส่วนชื่อสกุล รับเบิล แปลว่าเศษหินหรือเศษอิฐ

## ภาพรวม
อันที่จริง ภาพชีวิตและสังคมของครอบครัวยุคหินในการ์ตูนเรื่องนี้ก็คือสังคมของชาวอเมริกันในช่วงยุคประมาณทศวรรษที่ 1960 นั่นเอง ไม่ใช่สังคมมนุษย์ยุคหินจริงๆ เพียงแต่ในการ์ตูนได้แปลงเทคโนโลยีทุกอย่างให้มีกลิ่นอายของ "ยุคหิน" แม้ว่าจะไม่ใช่ของยุคหินจริงๆ ตามประวัติศาสตร์ เช่น เฟรดและบาร์นี่ย์ขับรถยนต์ (แบบการ์ตูนยุคหิน คือไม่มีเครื่องยนต์) มีโทรศัพท์ใช้ มีกล้องถ่ายรูป วิลม่าและเบ็ตตี้มีเครื่องซักผ้าขับเคลื่อนโดยพลังงานจากสัตว์เลี้ยง สังคมยุคนั้นมีเครื่องบินและสนามบิน เพียงแต่เป็นเครื่องบินที่เป็นตัวทีโรแด็กทิลหรือไดโนเสาร์ประเภทนกยักษ์โบราณ บนถนนมีไฟสัญญาณจราจร มีตำรวจจราจรที่ขี่จักรยานยนต์ เฟรดทำงานในบริษัทขุดเหมืองหิน มีเจ้านายเป็นนักธุรกิจที่มีเลขานุการส่วนตัว เช่นเดียวกับนักธุรกิจยุคปัจจุบัน ยามว่างเฟรดก็เล่นโบว์ลิ่ง เพียงแต่อุปกรณ์ต่างๆ ถูกแปลงให้ดูเป็นของยุคหิน (ในการ์ตูน) เท่านั้น

การ์ตูนอีกเรื่องหนึ่งของฮันน่า-บาร์เบอร์ร่าที่สะท้อนสังคมทุนนิยมแบบอเมริกันในช่วงทศวรรษ 1960 ในลักษณะคล้ายกับเรื่องมนุษย์หินฟลิ้นต์สโตนส์และผลิตออกมาในเวลาใกล้เคียงกันคือเรื่องครอบครัวเจ้ทสัน (The Jetson Family)ซึ่งผูกเรื่องเป็นของโลกอนาคต แต่แท้จริงแล้วก็เป็นวิถีชีวิตของชาวอเมริกันในยุค 1960 นั่นเอง   

## ตัวละครหลัก
### บ้านฟลินท์สโตน

### บ้านรับเบิล

## แหล่งข้อมูลอื่น
* Museum of Broadcast Communications: ''The Flintstones'' 
* Webrock: The Flintstones and Hanna-Barbera Site 
* Stone Trek
* The Flintstones at IMDB
* Flintstone Costumes  - Official site for Flintstone Halloween costumes.

หมวดหมู่:การ์ตูนอเมริกัน
หมวดหมู่:รายการโทรทัศน์ช่องการ์ตูนเน็ตเวิร์ค
หมวดหมู่:การ์ตูนทีวีแอนิเมชันเกี่ยวกับตระกูล
หมวดหมู่:การ์ตูนทีวีแอนิเมชันเกี่ยวกับไดโนเสาร์
หมวดหมู่:ตัวละครที่เป็นคู่แต่งงาน
พุธ

**พุธ** อาจหมายถึง
* **[[วันพุธ]]** - วันที่ 4 ในสัปดาห์ โดยนับตั้งแต่วันอาทิตย์
* **[[ดาวพุธ]]** - ดาวเคราะห์ลำดับที่ 1 ในระบบสุริยะ
* **[[พระพุธ]]** - เทวดานพเคราะห์องค์หนึ่ง
โอซากะ (แก้ความกำกวม)

**โอซากะ** () หรือ **โอซาก้า** อาจหมายถึง
* จังหวัดโอซากะ – จังหวัดในประเทศญี่ปุ่น
* นครโอซากะ – เมืองเอกของจังหวัดโอซากะ
* ปราสาทโอซากะ
* อ่าวโอซากะ
* เซเรซโซ โอซากะ – สโมสรฟุตบอลในเมืองโอซากะ จังหวัดโอซากะ
* กัมบะ โอซากะ – สโมรสรฟุตบอลในเมืองซุอิตะ จังหวัดโอซากะ
* ท่าอากาศยานนานาชาติโอซากะ – ท่าอากาศยานในเมืองอิตามิ จังหวัดโอซากะ
เคียวโตะ (แก้ความกำกวม)

**เคียวโตะ** หรือ **เกียวโต** อาจหมายถึง

* จังหวัดเกียวโต จังหวัดในประเทศญี่ปุ่น
* นครเกียวโต เมืองเอกของจังหวัดเกียวโต
* เกียวโตแอนิเมชัน บริษัทการ์ตูนในจังหวัดเกียวโต
คาบสมุทรอาหรับ

thumb|right|250px|ภาพถ่ายทางอากาศของคาบสมุทรอาหรับ
**คาบสมุทรอาหรับ** (;  หรือ ) เป็นคาบสมุทรในภูมิภาคเอเชียตะวันตกเฉียงใต้ และอยู่ระหว่างทวีปเอเชียกับทวีปแอฟริกา พื้นที่ส่วนมากเป็นทะเลทราย

พื้นที่ส่วนนี้เป็นดินแดนสำคัญของตะวันออกกลาง เนื่องจากเต็มไปด้วยทรัพยากรน้ำมันและก๊าซธรรมชาติ

ชายฝั่งตะวันตกของคาบสมุทรอาหรับติดกับทะเลแดง ฝั่งตะวันออกเฉียงใต้ติดทะเลอาหรับ (ส่วนหนึ่งของมหาสมุทรอินเดีย) ทางตะวันออกเฉียงเหนือติดอ่าวโอมานและอ่าวเปอร์เซีย

## ประเทศที่ตั้งอยู่บนคาบสมุทร
* 
* 
* 
* 
* 
* 
* 

อาหรับ
หมวดหมู่:ตะวันออกกลาง
หมวดหมู่:คาบสมุทรอาหรับ
ดาบนาร์ซิล

**ดาบนาร์ซิล** () เป็นอาวุธสำคัญซึ่งปรากฏในนวนิยายเรื่อง เดอะลอร์ดออฟเดอะริงส์ ของ เจ. อาร์. อาร์. โทลคีน ในฐานะเป็นดาบของกษัตริย์เอเลนดิล ซึ่งสืบทอดต่อมาถึงอารากอร์น  ดาบนี้ถูกทำลายแตกเป็นเสี่ยงๆ ในสงครามระหว่างทัพพันธมิตรครั้งสุดท้ายกับทัพของเซารอนในตอนปลายยุคที่สอง  ภายหลังดาบนี้ถูกตีขึ้นมาใหม่มีชื่อว่า **อันดูริล** (Anduril)   ปรากฏในนิยายเรื่อง เดอะลอร์ดออฟเดอะริงส์  ซิลมาริลลิออน และ Unfinished Tales

## ประวัติ

ดาบนาร์ซิลสร้างขึ้นตั้งแต่สมัยยุคที่หนึ่ง โดยคนแคระผู้มีนามว่า เทลฅาร์ ครูช่างผู้ยิ่งใหญ่แห่งนครโนกร็อด  ผู้สร้างผลงานอันมีชื่อเสียงมากมาย เช่นดาบอังกริสต์  หรือหมวกเกราะมังกรแห่งตระกูลฮาดอร์ ที่ปรากฏในนิยายเรื่อง ตำนานบุตรแห่งฮูริน เป็นต้น

ชื่อดาบ 'Narsil' มาจากคำว่า **นาร์** (Nar) หมายถึงเปลวไฟ (เช่นคำว่า *อนาร์* (Anar) ดวงอาทิตย์) กับคำว่า **ธิล** (Thil) หมายถึงแสงสีขาว (เช่นคำว่า *อิธิล* (Ithil) ดวงจันทร์)

ในยุคแรก ดาบนี้อยู่ในความครอบครองของเอลฟ์  ทฤษฎีหนึ่งเชื่อว่าดาบนี้ตกไปอยู่ในความครอบครองของเออาเรนดิล ผู้เป็นบุตรของทูออร์ และ อิดริล เคเลบรินดัล ราชธิดาของกษัตริย์ทัวร์กอนแห่งกอนโดลิน ซึ่งหนีรอดจากการล่มนครมาได้  หรือมิฉะนั้นก็สืบสายมาจากดิออร์ บุตรของเบเรนและลูธิเอน ทายาทแห่งธิงโกล เช่นเดียวกันกับมรดกตระกูลอีกชิ้นหนึ่งคือแหวนแห่งบาราเฮียร์   อย่างไรก็ดี ดาบนี้ได้สืบทอดต่อมาในสายวงศ์ของเอลรอส เจ้าผู้ครองอาณาจักรนูเมนอร์ โดยอยู่ในสายวงศ์ของเจ้าหญิงซิลมาริเอนแห่งนครอันดูนิเอ  ผู้เป็นบรรพสตรีของเอเลนดิล  ดาบนาร์ซิลและมรดกตระกูลชิ้นอื่นๆ จึงได้รอดพ้นจากเหตุวินาศเมื่อครั้งเกาะนูเมนอร์จมสู่ทะเล  เนื่องจากเอเลนดิลได้รวบรวมสมบัติตระกูลไว้ขณะที่หนีออกมาสู่มิดเดิ้ลเอิร์ธ และได้กลายมาเป็นมรดกประจำราชวงศ์แห่งกอนดอร์และอาร์นอร์

เมื่อถึงปลายยุคที่สอง ในสงครามใหญ่ระหว่างกองทัพพันธมิตรครั้งสุดท้ายของเอลฟ์และมนุษย์ กับทัพของเซารอน เอเลนดิลใช้ดาบนี้เป็นอาวุธประจำพระองค์ แต่มันถูกเซารอนทำลายจนแตกเป็นเสี่ยงๆ และเอเลนดิลสิ้นพระชนม์ในการรบครั้งนั้น  แต่อิซิลดูร์พระโอรสได้ฉวยเศษดาบที่เหลืออยู่ ตัดนิ้วที่สวมแหวนเอกของเซารอนจนขาดสะบั้น ทำให้อำนาจของเซารอนสูญสลาย เป็นการสิ้นสุดยุคที่สอง

ในต้นยุคที่สาม ระหว่างที่อิซิลดูร์เดินทางออกจากกอนดอร์มุ่งไปยังริเวนเดลล์ ได้ถูกพวกออร์คซุ่มโจมตีจนสิ้นพระชนม์ที่ทุ่งแกลดเดน เศษดาบนาร์ซิลได้รับการพิทักษ์จากออคทาร์ (Ohtar) นายทหารมหาดเล็กประจำพระองค์ และนำมาส่งมอบให้แก่วาลันดิล พระโอรสองค์เล็กของอิซิลดัวร์ซึ่งพำนักอยู่ที่ริเวนเดลล์  เศษดาบนาร์ซิลจึงถูกเก็บรักษาไว้ที่นั่นตลอดมาจนถึงปลายยุค

เมื่อถึงเหตุการณ์ในเรื่อง เดอะลอร์ดออฟเดอะริงส์ ซึ่งเป็นปลายยุคที่สาม เศษดาบนาร์ซิลจึงถูกหลอมตีขึ้นใหม่โดยนายช่างเอลฟ์แห่งริเวนเดลล์ เพื่อมอบให้เป็นอาวุธแก่ทายาทของกอนดอร์และอาร์นอร์ คือ อารากอร์น  มันถูกตั้งชื่อใหม่ว่า **อันดูริล** (Anduril) ซึ่งหมายถึง เปลวเพลิงแห่งตะวันตก

## อ้างอิง
* เจ. อาร์. อาร์. โทลคีน, *ลอร์ดออฟเดอะริงส์*, ลอนดอน: ฮาร์เปอร์คอลลินส์.
* คริสโตเฟอร์ โทลคีน, *Unfinished Tales*, ลอนดอน: ฮาร์เปอร์คอลลินส์.

หมวดหมู่:อาวุธในตำนานของโทลคีน
หมวดหมู่:ดาบสมมติ
เขื่อนน้ำอูน

**เขื่อนน้ำอูน** เป็นเขื่อนดินกั้นแม่น้ำอูน อำเภอพังโคน จังหวัดสกลนคร ห่างจากตัวจังหวัดประมาณ 54 กิโลเมตร  เริ่มก่อสร้างเมื่อปี พ.ศ. 2510 ตัวเขื่อนสร้างเสร็จ พ.ศ. 2517 งานระบบส่งน้ำเสร็จ พ.ศ. 2524

ตัวเขื่อนน้ำอูน มีความสูง 29.50 เมตร  สันเขื่อนยาว 3,000 เมตร เก็บน้ำได้ 520 ล้านลูกบาศก์เมตร ใช้ประโยชน์เพื่อการเพาะปลูกในฤดูฝน  185,800 ไร่ ในฤดูแล้ง 63,000 ไร่ และช่วยบรรเทาอุทกภัยในลุ่มน้ำอูน

## อ้างอิง

## แหล่งข้อมูลอื่น
* 

น้ำอูน
หมวดหมู่:โครงสร้างพื้นฐานในจังหวัดสกลนคร
หมวดหมู่:แหล่งน้ำในจังหวัดสกลนคร
หมวดหมู่:อำเภอพังโคน
จุฬาภรณ์

**จุฬาภรณ์** หมายถึง สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี (ประสูติ พ.ศ. 2500) เป็นพระราชวงศ์ไทย และอาจหมายถึง

* ปลาซิวเจ้าฟ้าจุฬาภรณ์ ปลาน้ำจืดขนาดเล็กอยู่ในวงศ์ปลาตะเพียน
* อำเภอจุฬาภรณ์ จังหวัดนครศรีธรรมราช
* เขื่อนจุฬาภรณ์ เขื่อนอเนกประสงค์ในจังหวัดชัยภูมิ
* วัดจุฬาภรณ์วนาราม วัดราษฎร์ สังกัดธรรมยุติกนิกาย
* ราชวิทยาลัยจุฬาภรณ์ สถาบันวิจัยและวิชาการชั้นสูง สังกัดสำนักนายกรัฐมนตรี
** สถาบันวิจัยจุฬาภรณ์
** สถาบันบัณฑิตศึกษาจุฬาภรณ์
** วิทยาลัยวิทยาศาสตร์การแพทย์เจ้าฟ้าจุฬาภรณ์
** โรงพยาบาลจุฬาภรณ์
* กลุ่มโรงเรียนวิทยาศาสตร์จุฬาภรณราชวิทยาลัย กลุ่มโรงเรียนวิทยาศาสตร์ระดับชั้นมัธยมศึกษา มีทั้งหมด 18 แห่ง ทั่วประเทศ
* วิทยาลัยแพทยศาสตร์นานาชาติจุฬาภรณ์ มหาวิทยาลัยธรรมศาสตร์
* สถานี​รับ​สัญญาณดาวเทียม​จุฬาภรณ์ มหาวิทยาลัยเกษตรศาสตร์ 
* ดูชื่ออื่น ๆ เพิ่มที่หัวข้อ *[[สมเด็จเจ้าฟ้าฯ กรมพระศรีสวางควัฒน วรขัตติยราชนารี#สถานที่ พรรณพืชและพันธุ์สัตว์อันเนื่องด้วยพระนาม|สถานที่ พรรณพืชและพันธุ์สัตว์อันเนื่องด้วยพระนาม]]*
มูลนิธิร็อกเกอะเฟลเลอร์

**มูลนิธิร็อกเกอะเฟลเลอร์**  () เป็นองค์กรวิจัยเกี่ยวกับด้านวิทยาศาสตร์ตั้งอยู่ที่นครนิวยอร์ก สหรัฐอเมริกา ก่อตั้งโดย จอห์น ดี ร็อกกี้เฟลเลอร์ ในปี พ.ศ. 2456 มีการให้การสนับสนุนการวิจัยในด้านการแพทย์ทั่วโลก

**มูลนิธิร็อกเกอะเฟลเลอร์เป็นมูลนิธิที่มุ่งเน้นเรื่องแหล่งพลังงานทั้งห้า** ได้แก่ 
# พื้นฐานการอยู่รอด เช่น อาหาร น้ำและที่อยู่อาศัย 
# สุขภาพ ในเรื่องของ ความเหมาะสมและความเป็นธรรมในด้านระบบหรือการบริหารด้านสุขภาพ 
# ภูมิอากาศและสิ่งแวดล้อม 
# การเจริญเติบโตของเมืองอย่างรวดเร็ว 
# ประกันสังคมและเศรษฐกิจ

## อ้างอิง

## แหล่งข้อมูลอื่น
*เว็บไซต์มูลนิธิอย่างเป็นทางการ

หมวดหมู่:นครนิวยอร์ก
หมวดหมู่:สถาบันวิจัยในสหรัฐอเมริกา
ถนนสายเศรษฐกิจตะวันออก–ตะวันตก

**ถนนสายเศรษฐกิจตะวันออก-ตะวันตก** หรือ EWEC (East-West Economic Corridor) เป็นเส้นทางขนส่งมี ความยาวประมาณ 1,500 กิโลเมตร เป็นทางลัดเชื่อมทะเลจีนใต้กับมหาสมุทรอินเดีย เริ่มจากต้นทางที่ท่าเรือดานัง  ในภาคกลางของประเทศเวียดนาม เข้าสู่ประเทศลาว จากนั้นข้ามสะพานมิตรภาพไทย - ลาวแห่งที่ 2 (มุกดาหาร - สุวรรณเขต) เข้าสู่ประเทศไทยที่อำเภอเมืองมุกดาหาร จังหวัดมุกดาหาร แล้วเข้าสู่ประเทศพม่า ที่สะพานมิตรภาพไทย - พม่า  ผ่านด่านแม่สอด-เมียวดี อำเภอแม่สอด จังหวัดตาก ไปออกมหาสมุทรอินเดียที่เมืองท่ามอละมไยน์ในอ่าวเมาะตะมะของประเทศพม่า 

เส้นทางในประเทศไทยเริ่มที่สะพานมิตรภาพไทย - ลาวแห่งที่ 2 (มุกดาหาร - สุวรรณเขต) ผ่านเข้าทางหลวงแผ่นดินหมายเลข 12 ช่วงมุกดาหาร - อำเภอสมเด็จ - กาฬสินธุ์ - อำเภอยางตลาด - ขอนแก่น - อำเภอชุมแพ - อำเภอหล่มสัก - พิษณุโลก - สุโขทัย - อำเภอบ้านด่านลานหอย - ตาก - อำเภอแม่สอด และสิ้นสุดที่สะพานมิตรภาพไทย - พม่า อำเภอแม่สอด จังหวัดตาก   

เส้นทางนี้ช่วยร่นระยะทางได้ราว 4,000 กิโลเมตร เทียบกับการขนส่งทางเรือไปอ้อมช่องแคบมะละกา และ ร่นระยะเวลาได้ 14 วันเป็นอย่างน้อย

## อ้างอิง
*ญี่ปุ่นไว-จับมือลาวตั้งบริษัทคุมขนส่งทางเลข 9 โดย manager.co.th 

หมวดหมู่:ถนนในประเทศเวียดนาม
หมวดหมู่:ถนนในประเทศลาว
หมวดหมู่:ถนนในประเทศไทย
หมวดหมู่:ทางหลวงแผ่นดินหมายเลข 12
หมวดหมู่:ถนนในประเทศพม่า
หมวดหมู่:โครงการพัฒนาความร่วมมือทางเศรษฐกิจในอนุภูมิภาคลุ่มแม่น้ำโขง
ฟะตะห์

**ฟะตะห์** หรือ **ฟัตห์** (; ) เป็นพรรคการเมืองของปาเลสไตน์ ซึ่งเป็นขั้วอำนาจปาเลสไตน์กับกลุ่มฮะมาส ได้สู้รบกันมาตลอด และต่อมาได้เจรจาหยุดยิงและมีการเลือกตั้งในปาเลสไตน์ 25 มกราคม พ.ศ. 2549 ร่วมตั้งรัฐบาลผสมกับพรรคฮะมาสที่ชนะการเลือกตั้ง ก่อนถูกประกาศยกเลิก เนื่องจากกลุ่มฮะมาสไม่เป็นที่ยอมรับของรัฐบาลหลายประเทศ

## อ้างอิง

หมวดหมู่:พรรคการเมืองปาเลสไตน์
หมวดหมู่:ขบวนการแบ่งแยกดินแดนปาเลสไตน์
ยอดนักสืบจิ๋วโคนัน: คดีปริศนาเส้นตายสู่สวรรค์

**ยอดนักสืบจิ๋วโคนัน: คดีปริศนาเส้นตายสู่สวรรค์** () ; () เป็นตอนพิเศษของภาพยนตร์การ์ตูนเรื่องยอดนักสืบจิ๋ว โคนัน ตอนที่ 5 ในประเทศไทยออกอากาศทางฟรีทีวีทางโมเดิร์นไนน์ ทีวี ในวันหยุดนักขัตฤกษ์ 2 ครั้ง ในวันที่ 6 เมษายน พ.ศ. 2547 เวลา 08.00-10.00 น. และวันที่ 21 กรกฎาคม พ.ศ. 2548 เวลา 08.00-10.00 น.และวันที่ 6-7 กรกฎาคม พ.ศ. 2562 เวลา 07.00-08.00 ทางช่อง True4U

## ตัวละคร
### ตัวละครหลักในเรื่อง
#### ตัวละครหลัก
* เอโดงาวะ โคนัน
* โมริ รัน
* โมริ โคโกโร่
* ไฮบาระ ไอ
* ดร.อากาสะ ฮิโรชิ
* ซึซึกิ โซโนโกะ
* โยชิดะ อายูมิ
* ซึบุรายะ มิซึฮิโกะ
* โคจิมะ เก็นตะ
* สารวัตรเมงูเระ จูโซ
* สารวัตรชิราโทริ นินซาบุโร่
* หมวดทาคางิ วาตารุ
* หมวดชิบะ คาซึโนบุ
* เจ้าหน้าที่โทเมะ
* ยิน
* วอดก้า
* มิยาโนะ อาเคมิ (ฉากพื้นหลัง)

### ตัวละครในตอนนี้
* **โทคิวะ มิโอะ** (36) ประธาน โทคิวะ กรุ๊ป เจ้าของตึกทวินทาวเวอร์
* **ซาวางุจิ จินามิ** (29) เลขาส่วนตัวของประธานโทคิวะ
* **โอกิ อิวามัตสึ** (55) สมาชิกสภาเทศบาลเมืองนิชิตะมาจิ
* **คิซารางิ โฮซุย** (60) จิตรกรภาพญี่ปุ่น อาจารย์สอนวาดภาพของประธานโทคิวะ
* **ฮาระ โยชิอากิ** (32) ฝ่ายบริหาร โทคิวะ กรุ๊ป เชี่ยวชาญด้านคอมพิวเตอร์ และเป็นพวกเดียวกับชายชุดดำ
* **คาซามะ ฮิเดฮิโกะ** (41) สถาปนิก ผู้ออกแบบตึกทวินทาวเวอร์ เป็นลูกศิษย์ของศาสตราจารย์โมริยะ เทย์จิ แต่เขาเน้นทางด้านวิชาการมากกว่าอาจารย์ของเขา
* **สึคาโมโตะ ฮาจิเมะ** (51) หัวหน้าพนักงานรักษาความปลอดภัยตึกทวินทาวเวอร์

## ผู้ถูกสังหารในตอนนี้
# โอกิ อิวามัตสึ
# ฮาระ โยชิอากิ
# โทคิวะ มิโอะ

## ผู้ปองร้ายแต่ไม่ถึงแก่ชีวิต
# ซึซึกิ โซโนโกะ เนื่องจากเธอทำทรงผมใหม่ ซึ่งเป็นทรงเดียวกับเชอรี่ ทำให้ยินเข้าใจผิด ว่าเธอคือเชอรี่ แต่หลังจากถูกปองร้าย ลิฟต์เกิดขัดข้อง เธอจึงแสดงท่าทางที่ไม่เหมือนเชอรี่ ยินจึงรู้ว่าผิดคน

## คนร้ายและเหตุจูงใจในการก่อคดี
* **คนร้าย** คิซารางิ โฮซุย
* **เหตุจูงใจ** คนร้ายเป็นคนที่รักภูเขาไฟฟูจิและการวาดภาพเป็นอย่างมาก เขาจึงเพียรพยายามวาดภาพภูเขาไฟฟูจิบนเนินแห่งหนึ่งมาเป็นเวลานาน พอแก่ตัว เขาจึงสร้างบ้านบนเนินเขาลูกนั้น แต่ทว่า ตึกทวินทาวเวอร์ซึ่งถูกสร้างขึ้นภายหลังกลับบดบังภูเขาไฟฟูจิจนดูแล้วเหมือนขาดเป็นสองเสี่ยง เหมือนถ้วยเหล้าญี่ปุ่นที่ถูกทำให้แตก ซึ่งการทำเช่นนี้ก็เป็นเครื่องหมายแสดงความโกรธของคนร้ายนั่นเอง ที่จริงฮาระถูกยินฆ่าแต่ตำรวจไม่สามารถสืบสวนได้

## เพลงประกอบ
* เพลงจบ : "ออลเวส์" () โดยมาอิ คูรากิ

## อ้างอิง

## แหล่งข้อมูลอื่น
* ทีวีแมกกาซีน ฉบับที่ 108, สำนักพิมพ์อนิเมทกรุ๊ป, พ.ศ. 2544

หมวดหมู่:ภาพยนตร์ที่ออกฉายในปี พ.ศ. 2544
หมวดหมู่:ภาพยนตร์อนิเมะที่ออกฉายในปี พ.ศ. 2544
หมวดหมู่:ยอดนักสืบจิ๋วโคนันฉบับภาพยนตร์
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ญี่ปุ่น
หมวดหมู่:องค์กรชุดดำ
หมวดหมู่:ภาพยนตร์ที่มีฉากในลิฟต์
แม่น้ำสะโตง

**แม่น้ำสะโตง** หรือ **แม่น้ำซิตอง** (, ) เป็นแม่น้ำในประเทศพม่ามีความยาว 420 กิโลเมตร เป็นเส้นแบ่งเขตแดนระหว่างภาคพะโคกับรัฐมอญ

แม่น้ำสะโตงเป็นแม่น้ำสายใหญ่ที่เมื่อถึงฤดูน้ำหลาก ความกว้างจากฝั่งหนึ่งไปยังอีกฝั่งหนึ่งอาจกว้างได้ถึง 3 กิโลเมตร มีความสำคัญในประวัติศาสตร์ไทยเมื่อครั้งที่สมเด็จพระนเรศวรมหาราช เสด็จหลบหนีกองทัพพม่าของพระมหาอุปราชมังสามเกียด พระองค์ได้หลบหนีข้ามพ้นมาและได้แสดงวีรกรรมยิงพระแสงปืนข้ามลำน้ำสะโตง คือ ยิงปืนคาบศิลาจากอีกฝั่งของแม่น้ำถูกแม่ทัพพม่า ชื่อ สุรกรรมา เสียชีวิตคาคอช้าง เมื่อปี พ.ศ. 2127 ซึ่งต่อมาพระแสงปืนกระบอกนี้ได้ถูกขนามนามว่า "พระแสงปืนต้นข้ามแม่น้ำสะโตง"

## อ้างอิง

ส
แม่น้ำอิรวดี

**แม่น้ำอิรวดี** (, , ออกเสียง *เอยาวะดี*) เป็นแม่น้ำที่ไหลจากเหนือจรดใต้ผ่านประเทศพม่า เป็นแม่น้ำที่ใหญ่สุดในประเทศและเป็นเส้นทางการค้าที่สำคัญที่สุด ชื่ออิรวดีในพม่ามาจากภาษาบาลี *Irāvatī* *Airavati*  *Erāvatī*  อิร แปลว่า เมฆฝน วดี แปลว่า กำแพง, รั้ว เป็นชื่อบาลีของช้างเอราวัณพาหนะของพระอินทร์ เอราวัณ แปลว่า สีแห่งเมฆฝน เป็นที่มาของความเชื่อว่าช้างเผือกจะนำมาซึ่งเมฆฝน เพราะเป็นสีของช้างเอราวัณที่จะมากับเมฆฝน สายฟ้าในเมฆฝนมาจากวชิราวุธของพระอินทร์ ดังนั้น ช้างจึงมักถูกใช้เป็นสัญลักษณ์สำหรับน้ำ คนสมัยโบราณในภูมิภาคนี้ จึงแย่งชิงช้างเผือก ด้วยเชื่อว่าจะทำให้ฝนตกต้องตามฤดูกาล และยังใช้เป็นชื่อของแม่น้ำอื่น ๆ ในหลายภูมิภาค เช่น แม่น้ำอจิรวดีในประเทศอินเดีย

แม่น้ำอิรวดีมีต้นกำเนิดจากจุดบรรจบกันของแม่น้ำเมลิคะและแม่น้ำเมคะ ที่ไหลลงมาจากธารน้ำแข็งบริเวณเทือกเขาหิมาลัยทางตอนเหนือของปูดาโอในพม่าตอนบน แม่น้ำค่อนข้างไหลเป็นเส้นตรงไปทางทิศตะวันตกเฉียงใต้ ผ่านสามเหลี่ยมปากแม่น้ำอิรวดี และไหลลงสู่ทะเลอันดามัน แม่น้ำอิรวดีมีพื้นที่ลุ่มน้ำ 404,200 ตารางกิโลเมตร (156,026 ตารางไมล์) ครอบคลุมพื้นที่ส่วนใหญ่ของประเทศพม่า หลังจากที่รัดยาร์ด คิปลิง กวีชาวอังกฤษได้พรรณนาถึงแม่น้ำอิรวดีในบทกวีของเขา บางครั้งแม่น้ำสายนี้จึงถูกเรียกว่า "ถนนสู่มัณฑะเลย์"

กว่าหกศตวรรษที่มีการใช้แม่น้ำสำหรับการค้าขายและการขนส่ง แม่น้ำมีความสำคัญต่อจักรวรรดิอังกฤษหลังได้พม่าเข้ามาอยู่ในอาณานิคมได้มีการพัฒนาเครือข่ายคลองชลประทาน แม่น้ำยังคงมีความสำคัญในปัจจุบันเนื่องจากเป็นเส้นทางการจราจรและเป็นเส้นทางของสินค้าส่งออกจำนวนมาก ข้าวมีการผลิตในเขตสามเหลี่ยมปากแม่น้ำอิรวดีซึ่งมีการใช้น้ำจากแม่น้ำ

ในปี พ.ศ. 2550 รัฐบาลพม่าได้ลงนามในข้อตกลงกับบริษัทสัญชาติจีนในการก่อสร้างเขื่อนไฟฟ้าพลังน้ำจำนวนเจ็ดเขื่อน ซึ่งมีกำลังผลิตรวม 13,360 เมกะวัตต์ในแม่น้ำเมลิคะและแม่น้ำเมคะ รวมถึงเขื่อน มยิตโซน เขื่อนใหญ่ขนาด 6,000 เมกะวัตต์ บริเวณที่บรรจบกันของแม่น้ำทั้งสองแห่ง กำลังไฟฟ้าที่เกิดจากเขื่อนจะส่งไปยังประเทศอื่น ๆ ในภูมิภาคเอเชียตะวันออกเฉียงใต้ แต่โดยส่วนใหญ่จะส่งไปยังประเทศจีน และมีเป้าหมายการส่งออกพลังงานไปยังประเทศไทย อินเดีย และบังคลาเทศ องค์กรด้านสิ่งแวดล้อมได้ยกความกังวลเกี่ยวกับผลกระทบต่อระบบนิเวศบนความหลากหลายทางชีวภาพของแม่น้ำ สัตว์ที่อาจได้รับผลกระทบได้แก่ โลมาอิรวดี และปลาฉลามในแม่น้ำอิรวดี ซึ่งเป็นสัตว์ใกล้สูญพันธุ์ ปัจจุบันโครงการเขื่อนมยิโซนถูกระงับไว้เนื่องจากมีการประท้วงและผู้ไม่เห็นด้วยจำนวนมาก

## อ้างอิง

อิรวดี
ทหารของชาติ

**เพลงทหารของชาติ** เป็นเพลงปลุกใจจังหวะมาร์ช ประพันธ์คำร้องโดยหลวงวิจิตรวาทการ ทำนองโดยพระเจนดุริยางค์ เพลงนี้เป็นเพลงที่กองทัพบกไทยใช้บรรเลงเป็นเพลงเดินสวนสนามในพิธีกระทำสัตย์ปฏิญาณตนต่อธงชัยเฉลิมพล

อนึ่ง คำว่าทหารของชาตินี้ ยังใช้เป็นคำพูดที่เน้นย้ำถึงความสำคัญของทหารที่มีต่อประเทศอยู่เสมอ

## คำร้อง
:พวกเราชายชาญเหล่าทหารของชาติ
:องอาจเชื้อนักรบกล้า 
:ตายไหนตายกันไม่ประหวั่นวิญญาณ์
:เหล่าทหารต้องกล้าศัตรู 

::แม้ผู้ใดไม่เกรงมาข่มเหงดูหมิ่น
::สู้จนเลือดหมดสิ้นไม่ให้ใครลบหลู่ 
::เกียรติศักดิ์นักรบไทยต้องให้เชิดชู
::เป็นตายต้องสู้ สุดลมหายใจ 
                         
:(*) ข้าขอปฏิญาณสาบานตน
:หากใครมาประจนพลีชีพให้ 
:เลือดเนื้อทุกทุกหยาดเพื่อเอกราชของไทย
:ขอให้ชาติไทยยั้งยืน

::ยุคโบราณนานมานามคู่ฟ้าแดนทอง
::ผยองเกียรติชื่อก้องไม่ให้ใครลบหลู่ 
::เกียรติอันดับรับต่อมารักษาเชิดชู 
::เป็นตายต้องสู้ไม่ยอมเสียไป (ซ้ำ *)

## อ้างอิง

หมวดหมู่:เพลงทหาร
หมวดหมู่:เพลงในงานพิธี
หมวดหมู่:เพลงมาร์ชของไทย
หมวดหมู่:เพลงปลุกใจของไทย
หมวดหมู่:เพลงทหารบก
ยอดนักสืบจิ๋วโคนัน: คดีฆาตกรรมนัยน์ตามรณะ

**ยอดนักสืบจิ๋วโคนัน: คดีฆาตกรรมนัยน์ตามรณะ** () ; () เป็นตอนพิเศษของภาพยนตร์การ์ตูนเรื่องยอดนักสืบจิ๋วโคนัน ตอนที่ 4 ในประเทศไทยออกอากาศทางฟรีทีวีทางโมเดิร์นไนน์ ทีวี ในวันหยุดนักขัตฤกษ์ 2 ครั้ง ในวันที่ 4 มีนาคม พ.ศ. 2547 เวลา 09.30-11.30 น. และในวันที่ 24 ตุลาคม พ.ศ. 2548 เวลา 08.00-10.00 น.และในวันที่ 29-30 มิถุนายน พ.ศ. 2562 เวลา 07.00-08.00 ทางช่อง True4U

## เรื่องย่อ
คดีฆาตกรรมต่อเนื่องที่ชีวิตนายตำรวจมากมายใช้เป็นเครื่องสังเวย และชะตากรรมของ โมริ รัน ก็กำลังไปสู่ความน่ากลัวนั้น "NEED NOT TO KNOW...ไม่จำเป็นต้องรู้" ในงานอวยพรการแต่งงานของน้องสาวสารวัตรชิราโทริ ได้เกิดการลอบสังหารหมวดซาโต้ขึ้นต่อหน้ารัน ทำให้รันช็อคและความจำเสื่อม คนร้ายรู้ว่ารันเห็นหน้าเขาจึงต้องฆ่าปิดปาก โคนันจึงเข้ามาช่วยฟื้นความจำรัน และปกป้องรันจากเงื้อมมือฆาตกร

## ตัวละคร
### ตัวละครหลักในเรื่อง
* เอโดงาวะ โคนัน
* โมริ โคโกโร่
* โมริ รัน
* คิซากิ เอริ
* ดร.อากาสะ ฮิโรชิ
* ซึซึกิ โซโนโกะ
* ไฮบาระ ไอ
* โยชิดะ อายูมิ
* ซึบุรายะ มิซึฮิโกะ
* โคจิมะ เก็นตะ
* เมงูเระ จูโซ
* สารวัตรชิราโทริ นินซาบุโร่
* ทาคางิ วาตารุ
* หมวดชิบะ คาซึโนบุ
* หมวดซาโต้ มิวาโกะ ตำรวจสืบสวน เหยื่อรายที่ 3 ในคดีฆาตกรรม ถูกยิงที่ห้องน้ำหญิงในโรงแรมเบกะซันพลาซ่า
* โอดางิริ โทชิโร่ (เป็นการปรากฏตัวครั้งแรก) ตำรวจผู้กำกับแผนกสืบสวนประจำกรมตำรวจ
* **หมอคาซาโตะ เคียวสุเกะ** (36) แพทย์แผนกจิตเวช โรงพยาบาลเบกะยาคุชิโนะ หมอประจำบ้านชิราโทริ
* **จินโน ทามากิ** นักข่าวอิสระ น้องสาวของจินโน ทามาสึ แพทย์แผนกศัลยกรรม
* **โทโมนาริ มาโคโตะ** บุตรชายของสารวัตรโทโมนาริ 
* **โอดางิริ โทชิยะ** นักดนตรีร็อก ลูกชายผู้กำกับโอดางิริ โทชิโร่
* **หมวดนาราซาวะ โอซามุ** (48) ตำรวจสืบสวน ตำแหน่งผู้ช่วยสารวัตร เหยื่อรายที่ 1 ในคดีฆาตกรรม ถูกยิงที่ตู้โทรศัพท์กลางสี่แยกเมืองเบกะ
* **หมวดชิบะ โยอิจิโร่** (31) ตำรวจสืบสวน เหยื่อรายที่ 2 ในคดีฆาตกรรม ถูกยิงที่ที่จอดรถชั้นใต้ดินของแมนชั่นแห่งหนึ่ง

## คนร้ายและเหตุจูงใจในการก่อคดี
* **คนร้าย** หมอคาซาโตะ เคียวสุเกะ 
* **เหตุจูงใจ** โกรธแค้นหมอจินโน ทามาสึที่จงใจเอามีดผ่าตัดไปกรีดโดนข้อมือตนเองขณะทำการผ่าตัด ทำให้ใช้งานได้ไม่เหมือนเดิมและสูญเสียภาระหน้าที่ของศัลยแพทย์ จึงได้ก่อเหตุฆาตกรรมเขาและไล่ฆ่าทีมสืบสวนของสารวัตรโทโมนาริ เพื่อไม่ให้ตามสืบเรื่องของตนเองได้และป้ายความผิดให้กับโทโมนาริ มาโคโตะ ซึ่งโกรธแค้นทีมสืบสวนของพ่อตนเอง

## อ้างอิง
* ทีวีแมกกาซีน ฉบับที่ 110-112, สำนักพิมพ์อนิเมทกรุ๊ป, พ.ศ. 2544 (เรื่องย่อ)

หมวดหมู่:ภาพยนตร์ที่ออกฉายในปี พ.ศ. 2543
หมวดหมู่:ภาพยนตร์อนิเมะที่ออกฉายในปี พ.ศ. 2543
หมวดหมู่:ยอดนักสืบจิ๋วโคนันฉบับภาพยนตร์
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ญี่ปุ่น
หมวดหมู่:ภาพยนตร์เกี่ยวกับภาวะเสียความจำ
หมวดหมู่:ภาพยนตร์ตำรวจ
หมวดหมู่:ภาพยนตร์ที่มีฉากในโรงพยาบาล
ยอดนักสืบจิ๋วโคนัน: มนตราแห่งรัตติกาลสีเงิน

**ยอดนักสืบจิ๋วโคนัน: มนตราแห่งรัตติกาลสีเงิน** () ; () เป็นตอนพิเศษของภาพยนตร์เรื่องยอดนักสืบจิ๋ว โคนัน ตอนที่ 8 ออกฉายในประเทศไทยในวันที่ 3 ธันวาคม พ.ศ. 2548 ที่โรงภาพยนตร์เมเจอร์ซีนีเพล็กซ์ รัชโยธิน และออกอากาศทางฟรีทีวีทางสถานีโทรทัศน์สีกองทัพบกช่อง 7 ในช่วงหนังรอบเช้าวันหยุด วันที่ 6 ธันวาคม พ.ศ. 2553 เวลา 08.00-10.00 น.

## ตัวละคร
### ตัวละครหลักในเรื่อง
* เอโดงาวะ โคนัน 
* คุโด้ ชินอิจิ 
* โมริ โคโกโร่ 
* โมริ รัน 
* จอมโจรคิด
* คิซากิ เอริ
* ดร.อากาสะ ฮิโรชิ
* ซึซึกิ โซโนโกะ 
* ไฮบาระ ไอ 
* โยชิดะ อายูมิ
* ซึบุรายะ มิซึฮิโกะ
* โคจิมะ เก็นตะ
* สารวัตรเมงูเระ จูโซ
* หมวดชิราโทริ นินซาบุโร่
* หมวดทาคางิ วาตารุ
* สารวัตรนากาโมริ กินโซ
* สารวัตรนิชิมุระ เคียวเฮ
* หมวดทามูระ

### ตัวละครในตอนนี้
* **มากิ จูริ** (37) นักแสดงหญิง
* **ยางุจิ มาซาโยะ** (32) ผู้จัดการของมากิ จูริ
* **ซากาอิ นาสึกิ** (26) ช่างทำผมของมากิ จูริ
* **นารุซาวะ บุนทาโร่** (34) นักแสดง
* **ทาจิมะ เท็นโกะ** (36) นักแสดง
* **ชินโจ  อิซาโงะ** (28) นักแสดง
* **บัน โทโอรุ** (45) ผู้กำกับและนักแสดง

## คนร้ายและเหตุจูงใจในการก่อคดี
* **คนร้าย** ซากาอิ นาสึกิ
* **เหตุจูงใจ** 
** เพราะมากิ จูริ ต้องการให้เธอเป็นคนทำผมและเป็นเบ๊(คนใช้)ของเธอไปตลอด 
** ซึ่งแท้ที่จริงแล้ว เธอต้องการไปเป็นช่างทำผมในฮอลลีวู้ด แต่โอกาสนั้นก็พังทลายลง เพราะมากิ จูรินั่นเอง

## เพลงประกอบ
เพลงจบ : "Dream X Dream" by Rina Aiuchi

## อ้างอิง

หมวดหมู่:ภาพยนตร์ที่ออกฉายในปี พ.ศ. 2547
หมวดหมู่:ภาพยนตร์อนิเมะที่ออกฉายในปี พ.ศ. 2547
หมวดหมู่:ยอดนักสืบจิ๋วโคนันฉบับภาพยนตร์
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ญี่ปุ่น
หมวดหมู่:ภาพยนตร์การบิน
หมวดหมู่:ภาพยนตร์ที่มีฉากในเครื่องบิน‎
หมวดหมู่:จอมโจรคิด
หมวดหมู่:ภาพยนตร์ที่มีฉากในโตเกียว
หมวดหมู่:ภาพยนตร์แอนิเมชันที่มีฉากในโตเกียว
หมวดหมู่:ภาพยนตร์ที่มีฉากในฮาโกดาเตะ
หมวดหมู่:ภาพยนตร์แอนิเมชันที่มีฉากในฮาโกดาเตะ
ยอดนักสืบจิ๋วโคนัน: ยุทธการเหนือห้วงทะเลลึก

***ยอดนักสืบจิ๋วโคนัน: ยุทธการเหนือห้วงทะเลลึก*** () ; () เป็นภาพยนตร์ลำดับที่ 9 ของยอดนักสืบจิ๋วโคนันเดอะมูฟวี่ ทำรายได้ 2.15 พันล้านเยน

## ตัวละคร
### ตัวละครหลักในเรื่อง
* เอโดงาวะ โคนัน 
* โมริ โคโกโร่ 
* โมริ รัน 
* ดร.อากาสะ ฮิโรชิ
* ซึซึกิ โซโนโกะ 
* ไฮบาระ ไอ 
* โยชิดะ อายูมิ
* ซึบุรายะ มิซึฮิโกะ
* โคจิมะ เก็นตะ
* สารวัตรเมงูเระ จูโซ
* หมวดชิราโทริ นินซาบุโร่
* หมวดทาคางิ วาตารุ
* หมวดชิบะ คาซึโนบุ
* หมวดซาโต้ มิวาโกะ
* คิซากิ เอริ (ภาพพื้นหลัง)

### ตัวละครในตอนนี้
* คุซากะ ฮิโรนาริ นักเขียนบทละครโทรทัศน์
* อาคิโยชิ มินาโกะ สถาปนิกของบริษัทต่อเรือยาชิโระ
* ยาชิโระ ฮิเดโตะ สถาปนิกของบริษัทต่อเรือยาชิโระ
* ยาชิโระ ทาคาเอะ ประธานกรรมการบริษัทต่อเรือยาชิโระ
* ไคโด้ วาตารุ กัปตันเรืออโฟรไดท์ และอดีตรองกัปตันเรือยาชิโระที่1
* กัปตันโอคิตะ กัปตันเรือยาชิโระที่ 1 และเป็นพ่อของอาคิโยชิ มินาโกะ เสียชีวิตจากเหตุการณ์เรือล่มเมื่อ15ปีก่อน
* สิจึโมโต้ นัทสึโฮะ หัวหน้าพนักงานต้อนรับ ทำหน้าที่ดูแลพ่อลูกยาชิโระ
* ยาชิโระ เอ็นทาโร่

## เพลงประกอบภาพยนตร์
เพลงประกอบภาพยนตร์ภาคนี้คือ "นัตสึโวะมัตสึเซรุโนะโยนิ" () ขับร้องโดยวงซาร์ด เผยแพร่เมื่อวันที่ 20 เมษายน พ.ศ. 2548 นับป็นภาพยนตร์ยอดนักสืบจิ๋วโคนันเดอะมูฟวี่เรื่องที่สองที่มีเพลงประกอบขับร้องโดยวงซาร์ด ต่อจาก*[[ยอดนักสืบจิ๋วโคนัน: คดีฆาตกรรมไพ่ปริศนา|คดีฆาตกรรมไพ่ปริศนา]]* ส่วนอัลบั้มซาวด์แทร็กของภาพยนตร์ภาคนี้วางจำหน่ายเมื่อวันที่ 6 เมษายน พ.ศ. 2548

## สื่อในบ้าน
ดีวีดีวางจำหน่ายเมื่อวันที่ 14 พฤศจิกายน พ.ศ. 2548 ส่วนดีวีดีแบบบลูเรย์วางจำหน่ายเมื่อวันที่ 28 มกราคม พ.ศ. 2554 โดยดีวีดีบลูเรย์มีคู่มือแนะนำภาพยนตร์และระบบบีดีไลฟ์

## อ้างอิง

## แหล่งข้อมูลอื่น
* 
* Official TMS website 
* Official TMS website 
* 
* 

หมวดหมู่:ภาพยนตร์ที่ออกฉายในปี พ.ศ. 2548
หมวดหมู่:ภาพยนตร์อนิเมะที่ออกฉายในปี พ.ศ. 2548
หมวดหมู่:ยอดนักสืบจิ๋วโคนันฉบับภาพยนตร์
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ญี่ปุ่น
หมวดหมู่:ภาพยนตร์ที่มีฉากบนเรือ
ยอดนักสืบจิ๋วโคนัน: บทเพลงมรณะแด่เหล่านักสืบ

**ยอดนักสืบจิ๋วโคนัน: บทเพลงมรณะแด่เหล่านักสืบ** () ; () เป็นภาพยนตร์ลำดับที่ 10 ของยอดนักสืบจิ๋วโคนัน ออกฉายในประเทศญี่ปุ่นเมื่อวันที่ 15 เมษายน พ.ศ. 2549 ทำรายได้ 3.03 พันล้านเยน สำหรับในประเทศไทย ออกฉายเมื่อวันที่ 3 ธันวาคม พ.ศ. 2549 ที่โรงภาพยนตร์เซ็นจูรี

## ตัวละคร
### ตัวละครหลักในเรื่อง
* เอโดงาวะ โคนัน 
* โมริ โคโกโร่ 
* โมริ รัน 
* ฮัตโตริ เฮย์จิ
* โทยามะ คาซึฮะ
* จอมโจรคิด (ปลอมตัวเป็นฮาคุบะ ซางูรุ)
* คิซากิ เอริ
* ดร.อากาสะ ฮิโรชิ
* ซึซึกิ โซโนโกะ 
* ไฮบาระ ไอ 
* โยชิดะ อายูมิ
* ซึบุรายะ มิซึฮิโกะ
* โคจิมะ เก็นตะ
* เมงูเระ จูโซ
* ชิราโทริ นินซาบุโร่
* ทาคางิ วาตารุ
* ซาโต้ มิวาโกะ
* ชิบะ คาซึโนบุ
* ฮัตโตริ เฮย์โซ
* โทยามะ จินทาโร่
* สารวัตรโอทากิ โกโร่
* นากาโมริ กินโซ
* โยโคมิโซะ จูโง
* คุริยาม่า มิโดริ
* โกโร่
* เคียวโงขุ มาโคโตะ (ภาพในนิตยสาร)
* โอกิโนะ โยโกะ (ภาพพื้นหลัง)
* โมงิ ฮารุฟุมิ (ภาพพื้นหลัง)
* โซดะ อิคุมิ (ภาพพื้นหลัง)
* ยามามูระ มิซาโอะ (รับเชิญ)
* ยามามูระ มิซาเอะ (รับเชิญ)

### ตัวละครในตอนนี้
* อิโต้ สึเอฮิโกะ
* ชิมิสึ เรโกะ
* นิชิโอะ มาซาฮารุ
* มิยามะ โซอิจิโร่

## เพลงประกอบภาพยนตร์
เพลงประกอบภาพยนตร์ภาคนี้คือ "ยูรูงินาอิโมโนะฮิโตสึ" (ゆるぎないものひとつ) ขับร้องโดยวง B'z เผยแพร่เมื่อวันที่ 12 เมษายน พ.ศ. 2549 วันเดียวกันกับที่วางจำหน่ายอัลบั้มซาวด์แทร็ก นับเป็นภาพยนตร์ยอดนักสืบจิ๋วโคนันภาคที่สามที่มีเพลงประกอบขับร้องโดยวง B'z ต่อจาก *[[ยอดนักสืบจิ๋วโคนัน: ปริศนาพ่อมดคนสุดท้ายแห่งศตวรรษ|ปริศนาพ่อมดคนสุดท้ายแห่งศตวรรษ]]* และ *[[ยอดนักสืบจิ๋วโคนัน: ปริศนาบนถนนสายมรณะ|ปริศนาบนถนนสายมรณะ]]*

## สื่อ
### ดีวีดี
ดีวีดีมีสองรูปแบบ ได้แก่ แบบธรรมดาและแบบพิเศษ ทั้งสองแบบวางจำหน่ายเมื่อวันที่ 13 ธันวาคม พ.ศ. 2549 แผ่นแบบพิเศษประกอบไปด้วยภาพยนตร์ ตัวอย่างภาพยนตร์ และตอนพิเศษฉลองครบรอบ 10 ปี ส่วนแผ่นแบบธรรมดามีเพียงภาพยนตร์กับตัวอย่างภาพยนตร์เท่านั้น

### บลูเรย์
แผ่นบลูเรย์วางจำหน่ายเมื่อวันที่ 25 กุมภาพันธ์ พ.ศ. 2554 มีเนื้อหาคล้ายกับดีวีดีแต่เพิ่มสมุดแนะนำภาพยนตร์กับระบบบีดีไลฟ์เข้าไปด้วย

## อ้างอิง

## แหล่งข้อมูลอื่น
* 
* Official TMS website 
* Official TMS website 
* 
* 

หมวดหมู่:ภาพยนตร์ญี่ปุ่นที่ออกฉายในปี พ.ศ. 2549
หมวดหมู่:ภาพยนตร์อนิเมะที่ออกฉายในปี พ.ศ. 2549
หมวดหมู่:ยอดนักสืบจิ๋วโคนันฉบับภาพยนตร์
หมวดหมู่:จอมโจรคิด
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ที่มีฉากในโยโกฮามะ
หมวดหมู่:ภาพยนตร์แอนิเมชันที่มีฉากในโยโกฮามะ
การก่อสร้าง

thumb|ตัวอย่างงานก่อสร้างอาคารบ้านพักสำเร็จรูป
thumb|งานก่อสร้างอาคารขนาดใหญ่

**การก่อสร้าง** () คือกิจกรรมหรือการกระทำที่ทำให้เกิด การประกอบหรือการติดตั้ง ให้เกิดเป็นอาคาร โครงสร้าง ระบบสาธารณูปโภค หรือส่วนประกอบของสิ่งที่กล่าวข้างต้น และมักจะหมายถึงงานทางด้านโยธาเป็นส่วนใหญ่

การก่อสร้างเป็นการปฏิบัติวิชาชีพแขนงหนึ่ง ซึ่งประกอบด้วยงานไม้ งานคอนกรีต งานปูนก่อฉาบ งานเหล็ก ช่างซึ่งปฏิบัติงานในงานแขนงนั้นๆ ก็จะเรียกตามประเภทของงานนั้นๆ เช่น ช่างไม้ ช่างปูน ฯลฯ คำที่เรียกโดยรวมก็คือ **ช่างก่อสร้าง** และผู้ที่มีอาชีพลงทุนรับจ้างทำงานก่อสร้างจะเรียกทั่วๆ ไปว่า **[[ผู้รับเหมา]]** ผู้รับเหมาก่อสร้างที่จดทะเบียนในรูปแบบนิติบุคคล จะมีชื่อเรียกโดยทั่วไปว่า **[[บริษัทรับสร้างบ้าน]]**

## ประเภทของโครงการก่อสร้าง
ประเภทของโครงการก่อสร้าง ได้แก่

**งานอาคาร** ได้แก่
* งานบ้านพักอาศัย
* งานอาคารพักอาศัยรวม ขนาดใหญ่
* งานอาคารสำนักงาน
* งานโรงเรียน
* งานอาคารทางศาสนา
* งานอาคารทางด้านอุตสาหกรรม เช่นโรงงาน โรงเก็บวัสดุ ฯลฯ
* งานอาคารเพื่อกิจกรรมอื่น ๆ เช่นสนามกีฬา โรงเก็บเครื่องบิน อาคารที่พักผู้โดยสาร ฯลฯ

**งานถนนและระบบสาธารณูปโภคด้านขนส่ง** ได้แก่
* ถนน
* ทางรถไฟ
* งานระบบทางด่วน
* สนามบิน
* ท่าเทียบเรือ

**งานระบบชลประทาน** ได้แก่
* เขื่อน
* คลองส่งน้ำชลประทาน
* งานอาคารประกอบอื่น ๆ

**งานระบบสาธารณูปโภค อื่น ๆ** ได้แก่
* ท่อส่งน้ำ ท่อส่งน้ำมัน ท่อส่งแก๊ส
* โรงผลิตน้ำประปา
* โรงบำบัดน้ำเสีย
* โรงงานกำจัดขยะ และระบบกำจัดขยะแบบอื่น ๆ
* โรงไฟฟ้า ฯลฯ

## ผู้มีส่วนเกี่ยวข้องในโครงการก่อสร้างโดยตรง
* ผู้ลงทุน
* สถาปนิก
* วิศวกร
** วิศวกรโยธา
** วิศวกรโครงสร้าง
** วิศวกรงานระบบ
** วิศวกรไฟฟ้า

* ผู้รับเหมา
* ที่ปรึกษางานก่อสร้าง
* โฟร์แมน

## อ้างอิง
* Cronin, Jeff (2005). "S. Carolina Court to Decide Legality of Design-Build Bids". Construction Equipment Guide.

## แหล่งข้อมูลอื่น

หมวดหมู่:วิศวกรรมโยธา
หมวดหมู่:สิ่งก่อสร้าง
หมวดหมู่:สถาปัตยกรรม
หมวดหมู่:การก่อสร้าง
ซีมง เดอ ลา ลูแบร์

thumb|right|225px|ภาพจากจดหมายเหตุลา ลูแบร์ พ.ศ. 2236
**ซีมง เดอ ลา ลูแบร์** (; 21 เมษายน พ.ศ. 2185 – 26 มีนาคม พ.ศ. 2272) เป็นนักการทูต นักเขียน นักคณิตศาสตร์ และนักภาษาศาสตร์ชาวฝรั่งเศส ผู้ซึ่งมีบทบาทสำคัญในความสัมพันธ์ทางการทูตระหว่างราชอาณาจักรฝรั่งเศสกับอาณาจักรอยุธยาในช่วงศตวรรษที่ 17 ลา ลูแบร์เป็นหนึ่งในราชทูตที่พระเจ้าหลุยส์ที่ 14 ส่งมายังกรุงศรีอยุธยาในรัชสมัยสมเด็จพระนารายณ์มหาราช เพื่อเจริญสัมพันธไมตรี รวมทั้งเพื่อแสวงหาความร่วมมือทางการค้า การทหาร และศาสนา

ลา ลูแบร์เดินทางมาถึงกรุงศรีอยุธยาใน พ.ศ. 2230 ร่วมกับเจ้าพระยาโกษาธิบดี (ปาน) และกองทหารฝรั่งเศสประมาณ 600 นาย โดยได้รับการแต่งตั้งให้เป็นหัวหน้าคณะทูตร่วมกับโกลด เซเบอแร ดูว์ บูแล ซึ่งมีหน้าที่กำกับการค้าและผลประโยชน์ของฝรั่งเศสในเอเชียตะวันออกเฉียงใต้ จุดมุ่งหมายของคณะทูตครั้งนี้คือการเจรจาในเรื่องสิทธิพิเศษทางการค้าและการเผยแผ่คริสต์ศาสนาในดินแดนสยาม

แม้การเจรจาจะใช้เวลายาวนานและฝ่ายอยุธยาไม่เต็มใจยอมรับข้อเสนอในตอนแรก แต่ในที่สุดก็ได้มีการลงนามในสัญญาทางการค้าที่เมืองลพบุรี เมื่อวันที่ 11 ธันวาคม พ.ศ. 2230 ซึ่งถือเป็นการขยายบทบาทและอิทธิพลของฝรั่งเศสในดินแดนสยาม อย่างไรก็ตาม ข้อตกลงเหล่านี้กลับสร้างความไม่พอใจแก่ขุนนางบางส่วนในราชสำนักอยุธยา และเป็นหนึ่งในปัจจัยที่นำไปสู่การปฏิวัติสยาม พ.ศ. 2231 อันส่งผลให้ฝรั่งเศสต้องถอนกำลังออกจากอยุธยาในเวลาต่อมา

นอกเหนือจากบทบาททางการทูตแล้ว ลา ลูแบร์ยังได้รับมอบหมายจากราชสำนักฝรั่งเศสให้บันทึกข้อมูลและข้อสังเกตเกี่ยวกับอาณาจักรอยุธยา เขาได้จดบันทึกเรื่องราวเกี่ยวกับชีวิตความเป็นอยู่ เศรษฐกิจ การปกครอง กฎหมาย วัฒนธรรม ประเพณี และประวัติศาสตร์ ซึ่งภายหลังได้รับการตีพิมพ์ในชื่อว่า *[[จดหมายเหตุลาลูแบร์]]* (*Du Royaume de Siam*) ผลงานชิ้นนี้กลายเป็นแหล่งข้อมูลที่ทรงคุณค่าสำหรับนักประวัติศาสตร์ เนื่องจากเป็นบันทึกจากชาวตะวันตกที่ได้สังเกตและบรรยายรายละเอียดสังคมอยุธยาในช่วงปลายศตวรรษที่ 17 อย่างรอบด้าน

ลา ลูแบร์ยังเป็นนักวิชาการผู้สนใจด้านวิทยาศาสตร์ คณิตศาสตร์ และภาษาศาสตร์ เขาเคยตีพิมพ์งานทางด้านคณิตศาสตร์และวรรณกรรมในยุโรป และได้รับเลือกเป็นสมาชิกของอากาเดมีฟร็องแซซ (Académie française) ผลงานและชื่อเสียงของเขาในฐานะนักการทูตและนักเขียนทำให้ได้รับการยกย่องทั้งในฝรั่งเศสและในแวดวงวิชาการด้านประวัติศาสตร์เอเชีย

ลา ลูแบร์ถึงแก่อสัญกรรมเมื่อวันที่ 26 มีนาคม พ.ศ. 2272 สิริอายุ 86 ปี มรดกทางความรู้ที่เขาทิ้งไว้ โดยเฉพาะ *จดหมายเหตุลาลูแบร์* ยังคงเป็นเอกสารสำคัญที่ช่วยให้นักวิชาการในปัจจุบันเข้าใจสภาพสังคม การเมือง และวัฒนธรรมของอาณาจักรอยุธยาในช่วงปลายศตวรรษที่ 17 ได้อย่างลึกซึ้ง

## ในวัฒนธรรมสมัยนิยม
มีนักแสดงผู้รับบท ซีมง เดอ ลา ลูแบร์ ได้แก่

* ปีเตอร์ ธูนสตระ จากละครเรื่อง บุพเพสันนิวาส (2561)

## ผลงาน
**Du Royaume de Siam*, 1691 ลิงก์
**Traité de l'origine des jeux floraux de Toulouse* (1715) 
**De la Résolution des équations, ou de l'Extraction de leurs racines*, 1732 ลิงก์

## อ้างอิง

* Simon de La Loubère 

หมวดหมู่:บุคคลที่เกิดในปี พ.ศ. 2185
หมวดหมู่:ชาวต่างชาติในกรุงศรีอยุธยา
หมวดหมู่:นักการทูตชาวฝรั่งเศส
หมวดหมู่:นักเขียนชาวฝรั่งเศส
หมวดหมู่:บุคคลในประวัติศาสตร์กรุงศรีอยุธยา
หมวดหมู่:ความสัมพันธ์ไทย–ฝรั่งเศส
พรรคแรงงาน

**พรรคแรงงาน** อาจหมายถึง
* พรรคแรงงาน (สหราชอาณาจักร)
* พรรคแรงงาน (ประเทศไทย)
* พรรคแรงงาน (ประเทศฝรั่งเศส)
* พรรคแรงงาน (ประเทศเกาหลีเหนือ)
* พรรคแรงงาน (ประเทศออสเตรเลีย)
ปัตตาเวีย

**ปัตตาเวีย** หรือ **บาตาเวีย** (Batavia) อาจหมายถึง

## สถานที่ในอดีต
* ปัตตาเวีย – ดินแดนที่ชาวบาตาเวียอาศัยอยู่ในช่วงจักรวรรดิโรมัน ปัจจุบันเป็นส่วนหนึ่งของเนเธอร์แลนด์
* เมืองปัตตาเวีย – ชื่อเก่าของจาการ์ตา ประเทศอินโดนีเซีย
* สาธารณรัฐบาตาเวีย – เนเธอร์แลนด์ในช่วงปี ค.ศ. 1795–1806
* พัสเซา – เมืองในประเทศเยอรมนีในปัจจุบันที่ชาวโรมันเรียกว่า *Batavis* หรือ *Batavia* 

## อื่น ๆ
* ปัตตาเวีย (พืช) – พืชชนิดหนึ่ง
* บาตาเวีย (เรือ) – เรือของบริษัทอินเดียตะวันออกของเนเธอร์แลนด์
วัง (แก้ความกำกวม)

**วัง** อาจหมายถึง
* วัง ที่ประทับของกษัตริย์
* แม่น้ำวัง ชื่อแม่น้ำที่อยู่ในภาคเหนือของไทย 
* กรมวัง หรือ วัง กรมที่ดูแลเรื่องพระราชวังและกิจการพระมหากษัตริย์ ตามระบบจตุสดมภ์
ข้อต่ออโครมิโอคลาวิคิวลาร์

**ข้อต่ออโครมิโอคลาวิคิวลาร์** () เป็นหนึ่งในสองข้อต่อในบริเวณส่วนไหล่ที่เชื่อมต่อระหว่างกระดูกไหปลาร้า (clavicle) และปลายอโครเมียนของกระดูกสะบัก (acromion of scapula) และเป็นข้อต่อที่ช่วยในการเคลื่อนไหวของไหล่และต้นแขน

## หน้าที่การทำงาน
ข้อต่ออโครมิโอคลาวิคิวลาร์จะช่วยเพิ่มระยะการเคลื่อนไหวของข้อต่อกลีโนฮิวเมอรัล (glenohumeral joint) ซึ่งเป็นข้อต่อหลักของไหล่ โดยการช่วยในการเคลื่อนไหวของกระดูกสะบักไปในแนวด้านหน้า-หลัง แนวบน-ล่าง และแนวรอบแกนหมุน จึงทำให้สามารถยกแขนให้สูงขึ้นเหนือศีรษะ หรือเอื้อมหยิบจับวัตถุที่ไกลออกไปได้อย่างมีประสิทธิภาพ

## เอ็นรอบข้อต่อ
ข้อต่ออโครมิโอคลาวิคิวลาร์จะมีเอ็นรอบข้อต่อเพื่อเพิ่มเสถียรภาพอยู่ด้วยกันสามชุด ได้แก่
* **เอ็นอโครมิโอคลาวิคิวลาร์ (Acromioclavicular ligament) ** เป็นเอ็นบางๆที่หุ้มแคปซูลข้อต่อของข้อต่อนี้โดยตรง โดยจะมีทั้งเอ็นที่อยู่ทางด้านบนและด้านล่างของข้อต่อ ทำหน้าที่ช่วยในการเชื่อมต่อของกระดูกไหปลาร้าและปลายอโครเมียน
* **เอ็นคอราโคอโครเมียล (Coracoacromial ligament) ** เป็นเอ็นหนาที่ยึดระหว่างปลายอโครเมียนและ*ปุ่มโคนอยด์ (conoid tubercle) * ซึ่งทั้งสองจุดอยู่บนกระดูกสะบัก เอ็นนี้นอกจากจะเสริมเสถียรภาพของข้อต่อแล้ว ยังเป็นส่วนหนึ่งของ*แนวโค้งคอราโคอโครเมียล (coracoacromial arch) * ที่ป้องกันส่วนหัวของกระดูกต้นแขน (humerus) จากแรงกดหรือการกระทบกระเทือนจากด้านบนของไหล่อีกด้วย
* **เอ็นคอราโคคลาวิคิวลาร์ (Coracoclavicular ligament) ** เป็นเอ็นที่ยึดระหว่างกระดูกไหปลาร้ากับปุ่มโคนอยด์บนกระดูกสะบัก และประกอบด้วยเอ็นสองส่วน คือ*เอ็นโคนอยด์ (conoid ligament) * และ*เอ็นทราปีซอยด์ (trapezoid ligament) * แม้ว่าเอ็นนี้จะไม่ได้เกี่ยวข้องกับโครงสร้างหลักของข้อต่อ แต่เอ็นนี้จะช่วยยึดให้กระดูกไหปลาร้าอยู่ใกล้กับกระดูกสะบักมากขึ้น

## รูปประกอบเพิ่มเติม

ไฟล์:Shoulder joint.svg|รูปวาดแสดงข้อต่อของส่วนไหล่


## อ้างอิง
* *Clinically Oriented Anatomy*, 5th ed. Keith L. Moore and Arthur F. Dalley.

หมวดหมู่:ข้อต่อ
หมวดหมู่:กายวิภาคศาสตร์ของรยางค์บน
พรรคก้าวหน้า (พ.ศ. 2488)

**พรรคก้าวหน้า** เป็นพรรคการเมืองแรกของประเทศไทยที่กำเนิดขึ้นมา โดยที่ยังมิได้มีพระราชบัญญัติประกอบรัฐธรรมนูญว่าด้วยพรรคการเมืองแต่อย่างใด จึงมิได้เป็นพรรคการเมืองที่จดทะเบียนอย่างถูกต้องตามกฎหมาย หากแต่มีรัฐธรรมนูญให้การรับรอง มีหัวหน้าพรรค คือ หม่อมราชวงศ์คึกฤทธิ์ ปราโมช สมาชิกพรรคก้าวหน้าส่วนมาก อาทิ หม่อมราชวงศ์นิมิตรมงคล นวรัตน, พระยาโทณวณิกมนตรี (วิสุทธิ์ โทณวณิก), และ สส.ที่ได้รับเลือกตั้งนั้น เป็นกลุ่มบุคคลที่มีความคิดเห็นตรงข้ามกับคณะราษฎรหลายประการ และหลายคนได้เข้าร่วมกับกบฏบวรเดช และถูกจับกุม เมื่อพ้นโทษออกมาจึงได้ร่วมกันก่อตั้งพรรคขึ้น  ต่อมาใน ปี พ.ศ. 2489 ได้มีการตั้งพรรคประชาธิปัตย์ขึ้นมา พรรคก้าวหน้าจึงยุบเข้ารวมเป็นพรรคเดียวกัน

## รายชื่อสมาชิกสภาผู้แทนราษฎรในการเลือกตั้งเป็นการทั่วไป พ.ศ. 2489
พรรคก้าวหน้ามีสมาชิกคนสำคัญที่ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 ดังนี้

ไฟล์:โชติ คุ้มพันธ์.jpg| โชติ คุ้มพันธ์(สส.พระนคร เขต 1)
ไฟล์:Sor Setthabud.jpg| สอ เศรษฐบุตร(สส.ธนบุรี เขต 1)
ไฟล์:เลียง ไชยกาล.jpg| เลียง ไชยกาล(สส.อุบลราชธานี เขต 1) 
ไฟล์:Unknown person.jpg| พระยาสุรพันธเสนี (อิ้น บุนนาค)(สส.เพชรบุรี เขต 1) 

## บุคคลากรภายในพรรค
### หัวหน้าพรรคก้าวหน้า

## อ้างอิง

## ดูเพิ่ม
* รายชื่อพรรคการเมืองไทย


ก้าวหน้า
ก
ก
พรรคก้าวหน้า

**พรรคก้าวหน้า** สามารถหมายถึง
* พรรคการเมืองในประเทศไทย
** พรรคก้าวหน้า (พ.ศ. 2488)
** พรรคก้าวหน้า (พ.ศ. 2526) จดทะเบียนเมื่อวันที่ 22 มีนาคม พ.ศ. 2526 มีอุทัย พิมพ์ใจชน เป็นหัวหน้าพรรค และมีบุญเกิด หิรัญคำ เป็นเลขาธิการพรรค
** พรรคก้าวหน้า (พ.ศ. 2541) ที่มีสุวัฒน์ ยมจินดา เป็นหัวหน้าพรรค และมีพูนทรัพย์ บุญทอง เป็นเลขาธิการพรรค
* พรรคก้าวหน้า (เกาหลีใต้)
* พรรคก้าวหน้า (สิงคโปร์) (Progressive Party)
โบอิงบิซิเนสเจ็ต

**โบอิง บิซิเนส เจ็ต** เป็นอากาศยานที่มีการตกแต่งพิเศษเป็นเครื่องบินส่วนตัว ผลิตร่วมกันระหว่างฝ่ายผลิตเครื่องบินพาณิชย์โบอิง และเจเนรัล อิเลคทริค โดยถือหุ้นส่วน 50/50

แรกเริ่มนั้นได้นำเอาเครื่องรุ่น 737 มาปรับการตกแต่งภายในใหม่ ด้วยสิ่งอำนวยความสะดวกต่างๆ นั่นคือ ห้องนอนใหญ่ ห้องอาบน้ำ ห้องประชุม/ห้องรับประทานอาหาร และห้องนั่งเล่น สำหรับการตกแต่งแบบมาตรฐาน ต่อมาภายหลังได้มีโครงการที่จะนำเอารุ่น โบอิง 777, โบอิง 787 และโบอิง 747-8 อินเตอร์คอนติเนนตัล มาใช้ด้วย และมีข้อเสนอให้ลูกค้าสามารถปรับเปลี่ยนการตกแต่งได้ตามความต้องการ

## รุ่น
### เครื่องบินขนาดเล็ก
* บีบีเจ หรือ บีบีเจ1 เป็นรุ่นที่นำเอาเครื่องรุ่น 737-700 และ 737-700ER ร่วมทั้งอุปกรณ์บางอย่างของ 737-800 มาปรับใหม่ แรกเริ่มจะประจำการในกองทัพอากาศสหรัฐอเมริกา ซึ่งมีชื่อเรียกว่า ซี-40 คลิปเปอร์
* บีบีเจ2 เป็นรุ่นที่นำเอาเครื่องรุ่น 737-800 มาปรับใหม่
* บีบีเจ3 เป็นรุ่นที่นำเอาเครื่องรุ่น 737-900ER มาปรับใหม่
* บีบีเจ ซี เป็นรุ่นที่คาดว่าจะเอาเครื่องรุ่น 737-700C  ซึ่งมีสัดส่วนห้องสินค้ามากกว่ารุ่นอื่นๆ ทำให้สามารถเปลี่ยนไปใช้เป็นเครื่องบินบรรทุกสินค้าได้ในทันที

### เครื่องบินขนาดใหญ่
* 747 วีไอพี เป็นรุ่นที่จะนำเอาเครื่องรุ่น 747-8 มาปรับใหม่
* 777 วีไอพี เป็นรุ่นที่จะนำเอาเครื่องรุ่น 777 มาปรับใหม่
* 787 วีไอพี เป็นรุ่นที่จะนำเอาเครื่องรุ่น 787 มาปรับใหม่

โดยลูกค้าจะสั่งผลิตผ่านแผนกโบอิง บิซิเนส เจ็ต ให้มีการตกแต่งเป็นเครื่องบินส่วนตัว

## ผู้ใช้
thumb|กองทัพอากาศออสเตรเลีย 737-700 BBJ ที่สนามบินวักก้าวักก้า
thumb|right|กองทัพของสาธารณรัฐคาซัคสถาน 737-700/BBJ
[thumb|[คูเวต|รัฐคูเวต 737-900/BBJ3 ]]
thumb|right|737-700/BBJ ของสายการบินอาบูดาบี รอยัลเจ็ท

### ผู้ใช้สถานะ VIP
โบอิงบิซิเนสเจ็ตส่วนใหญ่ดำเนินการโดยรัฐบาลสำหรับเครื่องบินขนส่งพิเศษในสหรัฐอเมริกา, ออสเตรเลียและแอฟริกา, รวมถึงโคลัมเบีย, ตุรกีและอินเดีย, สหรัฐอาหรับเอมิเรตส์, จอร์แดน, มาเลเซีย, แอฟริกาใต้หรือตูนิเซีย หรือยักษ์ใหญ่น้ำมันในตะวันออกกลางเช่นอาบูดาบี, ดูไบและซาอุดิอาระเบีย
; : กองทัพอากาศออสเตรเลีย (2) เช่า BBJ737
::* ฝูงบินที่ 34
; : กองทัพอากาศเบลารุส (1) BBJ2 สำหรับเที่ยวบิน VIP ของรัฐบาล
; : กองทัพอากาศโคลอมเบีย (1)
; : กองทัพอากาศอินเดีย (3)
; : ประธานาธิบดี (1)  BBJ2 สำหรับเที่ยวบิน VVIP ของรัฐบาล
; : รัฐบาลคาซัคสถาน (1)
; : รัฐบาลคูเวต (2)
; : ประธานาธิบดี (1)
; : กองทัพอากาศมาเลเซีย (1)
; : กองทัพอากาศเม็กซิกัน (1) 787 สำหรับเที่ยวบิน VIP ของรัฐบาล
; : กองทัพอากาศโมร็อกโก (2)
; : รัฐบาลแห่งราชอาณาจักรเนเธอร์แลนด์ เริ่มในปี พ.ศ. 2562 (1)
;: กองทัพอากาศไนเจอร์ (1) สำหรับเที่ยวบิน VIP ของรัฐบาล
; : กองทัพอากาศไนจีเรีย (1)
; : กองทัพอากาศโปแลนด์ สำหรับเที่ยวบิน VIP ของรัฐบาล, เริ่มในปี พ.ศ. 2563 (2 BBJ2)
; : กาตาร์อามิริ (1)
; : กองทัพอากาศแอฟริกาใต้ (1)
; : รัฐบาลของประเทศตูนิเซีย (1)
; : อาบูดาบีอามิริ (9), รอยัลเจ็ท (6) BBJ1 สำหรับเที่ยวบิน VIP ของรัฐบาลสำหรับเที่ยวบิน VIP ของรัฐบาล

## การจำหน่าย

## เครื่องบินที่ใกล้เคียงกัน
### รุ่นที่ใกล้เคียงกัน
* โบอิง 737
* ซี-40 คลิปเปอร์
* โบอิง 787 
* โบอิง 747-8 

### เครื่องบินที่คล้ายกัน
* แอร์บัส เอซีเจ
* แอร์บัส เอ 318 อีลีท
* บอมบาร์เดียร์ โกลบอล 5000
* บอมบาร์เดียร์ โกลบอล เอกซ์อาร์เอส
* เอ็มเบรเออร์ ลิเนียจ
* กัลฟ์สตรีม วี

## อ้างอิง

## แหล่งข้อมูลอื่น
* โบอิง บิซิเนส เจ็ต ในเว็บไซต์โบอิง 
* โบอิงเปิดตัวเครื่องบินส่วนตัวโดยใช้รุ่น 747-8 และ 787 มาใช้ 

บิซิเนสเจ็ต
หมวดหมู่:อากาศยานเชิงพาณิชย์
กลุ่มภาษามอญ-เขมร

**กลุ่มภาษามอญ-เขมร** เป็นกลุ่มของภาษาพื้นเมืองในแถบอินโดจีน อยู่ในตระกูลภาษาออสโตรเอเชียติกเช่นเดียวกับกลุ่มภาษามุนดาในอินเดีย การแบ่งกลุ่มย่อยของภาษาในกลุ่มนี้ ตามการแบ่งของ Diffloth ที่เขียนไว้ใน Encyclopedia Britannica เมื่อ พ.ศ. 2517 แบ่งได้ดังนี้
* กลุ่มตะวันออก ได้แก่ภาษาเขมรที่ใช้พูดในกัมพูชา ภาคตะวันออกเฉียงเหนือของไทย และภาคใต้ของเวียดนาม ราว 15-22 ล้านคน กลุ่มภาษาเบียริกในภาคใต้ของกัมพูชา กลุ่มภาษาบะห์นาริก ในเวียดนาม กัมพูชาและลาว กลุ่มภาษากะตูในลาวภาคกลาง กลุ่มภาษาเวียตติกในเวียดนาม (66-73 ล้านคน)
* กลุ่มเหนือ ได้แก่ภาษากาสีในรัฐเมฆาลัย อินเดีย กลุ่มภาษาปะหล่องในชายแดนจีน-พม่า และภาคเหนือของไทย กลุ่มภาษาขมุในลาวภาคเหนือ กลุ่มภาษาม้งในเวียดนามและจีน กลุ่มภาษาปยูในจีน
* กลุ่มใต้ ได้แก่ภาษามอญในพม่าและไทย กลุ่มภาษาอัสเลียนในภาคใต้ของไทยและมาเลเซีย (มีสามกลุ่มคือ จาฮาอิก ซีนอยติก และ เซเมลาอิก) กลุ่มภาษานิโคบาร์ในหมู่เกาะนิโคบาร์
* กลุ่มที่จำแนกไม่ได้ ได้แก่กลุ่มภาษาบูกัน บูซินชัว เกเมียฮัวและกวนฮัวในจีน

## อ้างอิง

* Shorto, Harry L. edited by Sidwell, Paul, Cooper, Doug and Bauer, Christian (2006). A Mon-Khmer comparative dictionary. Canberra: Australian National University. Pacific Linguistics. ISBN 0-85883-570-3

หมวดหมู่:ตระกูลภาษาออสโตรเอเชียติก